dra gwahanol pan y mae “da dyrfa ddiderfyn” yn cydesgyn a Machniydd y ddynoliaeth “i lawenydd y loywnef,” a'n “Iesu mawr” yn teyrnasu,\nIor enwog, yn eirianwawr\nFrenin ar fyddin Nef fawr!\nac yn enwedig gan iddo benderfynu teithio pob cam o'r daith hon yn llyffetheiriau y mesurau caethion. Ond, er ein bod yn dywedyd fel hyn, chwareu têg i'r Bardd ieuanc am wneud ymgais mor anturiaethus,-am ogod ei lygad ar nôd mor uchel. Cawn luaws o engreifftiau o'r dewrder rhyfygus hwn yn nghroniclau hanesyddiaeth, ond golygfa annghyffredin a hynod iawn oedd gweled Bardd Cymraeg yn llygadu ar nod rhy uchel, yn ymgeisio at fwy nag a allai gyflawni. Er mor ddiarebol ydym fel cenedl wedi bod am ein barchwaeth farddonol, er mor enwog am ein Derwyddon, ein Beirdd, a'n Heisteddfodau, yr ydym wedi ein tyngedu i fyw ar friwsion o farddoniaeth-ar yr englyn, yr emyn, y toddaid, y faled, a'r “fer Awdl." Y mae rhan fawr o'r briwsion hyn a gawsom oddiar fyrddau ein meistriaid barddonol o'r gwenith gwynaf, mae yn wir; ond briwsion ydynt, dyna'r drwg; a gwaeth na hynny fod ein hir gynnefindra â'r briwsion hyn wedi ein gwneud yn hoffach o friwsion nac o dorthau cyfain. Yr oedd Awdl o gylch mil o linellau yn dafell lawer iawn rhy fawr gan yr oes ddiweddaf hyd yn oed o fara gwyn iachus o law Dewi Wyn ei hun. Am y dorth anferth o dros 10,000 o linellau yr anrhegodd Awdwr Cywydd y Drindod y genedl å hi, edrychid ar hon yn wrthddrych gwir arswy dlawn, a gwatworid y gwr a aeth i'r fath drafferth dirfawr ac ofer i'w pħarotôi iddynt. Da genym weled fod y genhedlaeth Lilliputiaidd hon a ddychrynent mor ofnadwy rhag ein Gulliver barddonol o Feirion yn darfod o'n gwlad. Arwydd o eneidiau corachaidd ydyw rhyw chwaeth fel hyn at friwsion o gyfansoddiadau. Clywir etto rai yn achwyn yn erwin ar ein Bardd am ganu ar fesur mor undonaidd â Chywydd, ac yn enwedig am ganu mor faith arno. Nis gallwn feddwl yn awr am un atteb gwell na'r un a rydd y Bardd ei hun i'r dosbarth achwyngar hwn o'i gydoeswyr, -" Gallwch ei leihâu i'r maintioli a fynnoch,-i'r nifer o linellau y dylasai, yn ol eich barn chwi, fod, neu i lai na hynny, os mynnwch, trwy beidio darllen dim o hono; nid i chwi y cyfansoddwyd ef." Y gwir eglur yw, os ydyw Awdwr Cywydd y Drindod yn feius, yn newisiad cynllun mor eang a chynhwysfawr y mae i'w feio, nid am y dull a gymmerodd i'w weithio allan. I wneud cyfiawnder â'r fath gynllun dylasai fod ganwaith yn hwy nag ydyw; ac, yn ol ein syniad ni, nid oedd un o'r 24 mesur yn gydweddol â natur a meithder y Gwaith ond y mesur undonaidd a ddewisodd. Paham y rhaid grwgnach yn erbyn y Bardd Cymraeg am feithder ac undoneidd-dra ei Waith mwy nag yn erbyn Milton, neu Young, neu Pollock, neu Wordsworth, og bydd ei gynllun neu ei destun yo gofyn hynny? O'n rhan ni buasai yn dda genym pe buasai mwy o'n gwroniaid barddonol, megys Dafydd ap Gwilym, Goronwy Owen, Iorwerth Rhisiart, Ieuan Brydydd Hir, Dafydd Ddu o Eryri, Dewi Wyn, &c. yn teimlo yr aiddgarwch uchel, y cyfrifoldeb dwys, a'r penderfynolrwydd arwrol a'u cynhyrfasai hwythau i gyfansoddi rhyw WAITH yn eu bywyd a fuasai yn gymunrodd deilwng o'u galluoedd i'w gwlad ar eu hol. 'Yn hyn y mae Awdwr Cywydd y Drindod yn rhagori ar ein holl Feirdd Cymraeg hen a diweddar.\nMewn perthynas i'r cyhuddiad a ddygir yn erbyn y Bardd o efelychu Milton yn y rhanau dechreuol o'r Cywydd, yr ydym yn deall yr addefai yn rhwydd iddo ddilyn Milton mewn amryw amgylchiadau lle y barnai ef fod Milton yn dilyn natur, gan fod Milton wedi darlunio prif amgylchiadau hanes ein cynrïaint mor berffaith unol â rheswm ac à natur ei hunan fel y rhaid i bawb a driniant yr un pynciau âg ef ei ddilyn ef i ryw raddau, neu eu trin yn hollol annaturiol ac anfarddonol. Dywedai mai yn y prif amgylchiadau mwyaf naturiol a tharawiadol byn yn ei gynllun yn unig y dilynodd ef, ond iddo weithio y rhai hynny allan, fel y rhanau eraill o'r Gwaith, yn hollol yn ol ei farn a'i deimlad ei hun am nad oedd yn cymmeradwyo rhoddi cymmaint o le i'r dychymyg a'r classics wrth drin pwnc ysgrythyrol a difrifol fel Coll Gwynfa. Ond rhaid i ni yn awr ddychwelyd at yr hanes.\nYr oedd mam y Bardd yn awr yn ei bedd, a'i dad yn byw etto yı Nglanymorfa, ond wedi marwolaeth Mrs. Richards rhoddasai y tir a'i ofalon i fyny, a gosodasai ef i denant, a thrigai yn y tý fel boneddwr annybynol ar ei arian. Soddodd yn llawer îs nac o'r blaen i drolyn llygredigaeth. Ymroddai yn fwy nag erioed i gydredeg â'i gyfaill Mr. Corbet yn ei fuchedd anllad, a bu ganddo ddau blentyn annghyfreithlon.\nGwnai y Bardd ei gartref yn Nglanymorfa am yspaid byr wedi cael yr ysgol rad yn Nhowyn, ond daeth ei dad ag un o'i ferched ordderch yno i fyw atto, yr hyn a barodd i David ymadael, ac ni welwyd ef yno byth mwy. Wrth ymadael ceisiodd gan ei dad roddi arian iddo ar gyfrif ffarm Glanymorfa, yr hon oedd yn awr yn eiddo iddo ef, tuag at argraffu y Cywydd oedd ganddo erbyn hyn yn barod i'r wasg. Ond, fel y gallasai ddysgwyl, gwrthododd roddi y gwrandawiad lleiaf i'r fath gais. Cefnogwyd Richards yn ei ymddygiad dibris tuag atto gan Mr. Corbet, a mynych y byddai y "prydydd" yn destun melus eu gwatwargerdd. Mynnai Mr. Corbet i gamgymmeriad rhywfodd gymmeryd lle yn amser genedigaeth David;-iddo gael ei eni dri mis cyn ei amser,-mai ar y dydd cyntaf o Ebrill y dylasai y fath“ IwlTM gael ei eni, ac mai Dafydd Ebrill, ac nid Dafydd Ionawr, a ddylasai gael ei alw. Pa fath raid fod teimladau mynwes y Bardd yn troi allan o'r ty y tro hwn, wedi e wrthod mewn cais oedd yn annhraethol nês at et galon nag unrhyw wrthddrych daearol, a hynny gan yr unig un yn y byd y gallai efe y pryd hwnnw ddysgwy cynnorthwy ganddo-ei dad ei hun? Y mae ganddo yn naturiol syniadau uche nodedig am deilyngdod ei gyfansoddiad; y mae ei dynged yn agos iawn at ei galon dysgwylia lawer o enw iddo ei hun ac o les i'w wlad trwy ei gyhoeddi. Bwriadasa pån etto yn ieuanc gyflwyno “gwawd” mor deilwng âg‘a allai ei Awen gyfansodd yn deyrnged o fawl “i diriondeb y Drindawd.” Cysegrodd flodau ei ddyddiau a' nerth at y gwaith; costiodd ynghylch deunaw mlynedd o lafur a phryder i'w barotôi a hynny dan anfanteision a chyfyngderau mawrion a lluosog. Y mae o'r diwedd wedi dyfod trwy ei holl lafur a'i ludded yn llwyddiannus, a'r Gwaith yn barod i'w gyflwyno i'r byd. Ond, wedi y cyfan, dyma ei holl lafur yn ofer-yn waeth nag ofer. Ymddangosai yn awr nad oedd yn ei barotôi ond i fod yn watwargerdd i'n dad cellweirus, ac yna i syrthio i dragwyddol ebargofiant. Ni chaiff byth e gyhoeddi. Dyma y drymaf etto o'i holl groesau. Dyma ei holl obeithion hyfryd, fel castellau yn yr awyr, yn syrthio ar unwaith yn chwilfriw i'r llawr. Ergyd a drywanodd ei galon oedd y gwrthodiad hwn. Wedi gweled eithaf ei dad chwareu. odd yntau ei ran yn yr amgylchiad. Galwodd ar ei Awen i eilio "gwawd” i'w dad, a'i wawdio yn ddiarbed a wnaeth hefyd; ac, ysywaeth, nid oedd ei dad ond testur rhy dda i hynny. Nis gallai ei dad ddysgwyl dim trugaredd, ac ni chafodd ddim. Cynnwysai y gerdd a gyfansoddodd y Bardd iddo ar yr achlysur hwn gasgliad tra chyfiawn o'r llysenwau mwyaf isel a gwarthruddol yn yr iaith Gymraeg. Yr oedd yn llawer mwy o anrhydedd i'w alluoedd fel Bardd ac ieithydd 'nac i'w deimladau fel mab. Ond mab mewn profedigaeth lem ydoedd.\nPan oedd yn yr amgylchiadau trallodus hyn dygwyddodd adrodd ei ofidiau wrth ei går Mr. Thomas Jones, boneddwr tra pharchus ac arianog oedd y pryd hwnnw yn dwyn ymlaen fasnach helaeth mewn gweoedd, &c. yn y dref hon. Llwyddodd i gael gan Mr. Jones roddi benthyg ynghylch £300 iddo ar gyfrif ei hawl yn Nglanymorfa, etifeddiaeth ei fam. Dyma waredigaeth werthfawr a hollol andysgwyliadwy o'r trallod yr oedd ynddo.\nY mae cofradwriaeth Mr. Jones yn teilyngu y parch mwyaf gan genedl y Cymry, oblegid oni buasai am ei gynnorthwy haelionus a phrydlon ef y mae yn dra annhebygol y buasai y Gwaith barddonol helaethaf a theilyngaf yn ein hiaith byth yn cael ei roddi i'r byd. Nid ydym yn deall fod Mr. Jones yn Fardd nac yn fab i Fardd, na'i fod wedi ffurfio unrhyw syniadau uchel a gobeithiol am deilyngdod cynnwysiad yr ysgrif o'r Gwaith a ddangosai yr Awdwr iddo. Gwnaeth y ffafr hon yn hollol o hoffder o'i gâr ieuanc talentog ac aiddgar, a'i gydymdeimlad åg ef yn ei gyfyngder. Anturiaeth hollol ydoedd iddo roddi benthyg y swm mawr hwn iddo. Yr oedd Mr. Jones, mae yn wir, yn sicr y derbyniai y cyfan yn ol, neu eu gwerth yn eu lle, os byddai David byw ar ol ei dad. Os na byddai, gwyddai yn dda nas gallai byth ddysgwyl dimai o honynt yn ol gan ei dad digllawn. Fel hyn yr oedd y £300 hyn yn hongian yn hollol wrth, edau frau einioes David, a'r tebygolrwydd naturiol y goroesai y mab y tad.\nWedi cael y sicrwydd hwn am fodd i argraffu y Cywydd cychwynodd allan i gasglu enwau tanysgrifwyr. Ymwisgodd i'r daith mewn het â chantel llydan a sporting jacket las laes ac ynddi logell helaeth a wnaed o bwrpas i gadw yr ysgrif o'r Cywydd, yr hwn a ysgrifenasid oll mewn llaw fras dég fel copperplate. Yn ei law yr oedd ffon anferth na buasai neb yn well er teimlo ei phwys. Agwedd eithaf barddonol oddiallan, boed a fynno, -gadawn i'r darllenydd ddychymygu agwedd dumewnol ei enaid, -yn cychwyn ar yr anturiaeth lenyddol gyntaf hon. Teithiodd ar ei draed drwy chwech sir y Gogledd. Ar ei draed y teithiai bob amser; cerddwr rhagorol ydoedd. Holl ffrwyth y daith hirfaith hon, a'i holl ymdrechiadau i gael tanysgrifwyr at y Gwaith, oedd 52 o enwau am 53 o gopïau! je dim ond 13 allan o sir Feirionydd!! Ffaith ydyw hon sydd yn awgrymu iluaws o bynciau cyssylltiol i'n meddwl “pro, and con." rhwng y Bardd a'i gydwladwyr. Ond cadwyd ef rhag tòri ei galon trwy danysgrifiad haelionus cyfaill hoff a ffyddlon oedd yn byw mewn bro bellenig, y Parch. Thomas Jones o Creaton, swydd Northampton, am 20 copi o hono. Y gwir vw ni wnaed y gwaith i werthu. Ni threuliodd yr Awdwr erioed y filfed ran o eiliad o'r amser y bu yn ei gyfansoddi i ystyried a oedd yn un o nodweddiad poblogaidd, gwerthadwy, unol âg archwaeth ei gydoeswyr ai peidio. Pe buasai yn rhoddi munud o'i amser i gymharu nodweddiad ei waith ag archwaeth foesol a llenyddol y Cymry yn yr oes honno, nis gallasai ddysgwyl iddo gyfarfod â rhyw groesaw gwresog iawn gan ei gydwladwyr. Yr oeddynt yn hollol annghynnefin â Gweithiau mor feithion, ac ar destunau mor uchel â'r "anfarwol sylweddol waith" oedd efe yn ei gynnyg iddynt y pryd hwnnw. Sylwa Mr. Llwyd, Awdwr “ Beaumaris Bay” amdano fel hyn,\n" Mr. David Richards, a native (of Merioneth) Author of "Cywydd y Drindod," one of the first productions of modern times in this language, and full of the divine Awen;-the vivida vis animi; but, like the admired epic of Milton, the produce of a period unworthy of it, and the author, like him also, may look forward to a day when its merits will doubtless be appreciated."-Llwyd's Works, page 173, note.\nOnd heblaw fod testunau ac iaith y Bardd yn llawer rhy uchel i wneud y Gwaith yn boblogaidd a gwerthadwy yn yr oes honno, yr oedd ei ddull uchelfrydig, annybynol yntau o geisio tanysgrifwyr tuag atto yn unrhyw beth ond help iddo lwyddo yn ei anturiaeth, Yn ngwresawgrwydd ieuenctyd a'r “tân awenyddol” nid ystyriai neb yn werth ei sylw ond pendefigion y bobl-y boneddigion a'r offeiriaid. Tatlu gemau o flaen y moch suasai cymhell y fath Waith i'r werin gyffredin. Ond wedi nithio y werin fel ûs ymaith yr oedd rhaid nithio llawer ar yr uwchradd drachefn cyn yr ystyriai ef hwynt yn deilwng o gael tar oedd ganddo yn ei logell. Os byddai y boneddwr mor anffodus a bod yn amddifad o archwaeth at farddoniaeth ac o yspryd Cymroaidd, neu os byddai yr offeiriad yn dygwydd bod yn hoffach o'i gwn hela a'i wydriad nac o'i ddyledswyddau crefyddol, caent ill dau ddyoddef yr unig gosp a allai efe roddi arnynt-colli yr anrhydedd uchel o danysgrifio at ei gapiad anfarwol ef. Yr oedd rhaid i fawr a bychan yr âi attynt weled teilyngdod uchel cynnwysiad ei ysgrif, a chydnabod yn deilwng yr hyfrydwch a'r fraint oruchel oedd iddynt gael rhoddi unrhyw gynnorthwy yn eu gallu i sicrbâu ei ymddangosiad ger bron y byd. Yr oedd gwneud unrhyw joke o hono, pa mor ddiniwaid bynnag y byddai, yn bechod anfaddeuol yn ngolwg yr Awdwr. Galwodd gyda'r Parch. John Lloyd, Periglor Caerwys, a chydymaith Pennant yn ei deithiau. Yr oedd Mr. Lloyd yn enwog am ei ddysgeidiaeth a'i hoffder o lenyddiaeth a hynafiaethau Cyrcreig. Wedi cymmeryd bras olwg dros yr ysgrif gofynai mewn joke-"A oes yma ddim byd digrif ynddo, Mr. Richards ? " Dyna hi drosodd ar Mr. Lloyd. Cynhyrfodd tymherau y Bardd, ac, er iddo gymmeryd enw Mr. Lloyd at y Gwaith, aeth allan yn ddigllawn, dan roddi ochenaid drom, mae yn dra thebygol, uwchben chwaeth llygredig bugeiliaid ysprydol ei wlad. Dygwyddodd anffawd o natur wahanol yn ei ymweliad â'r Esgob Bagot yn St. Asaph. Ni buasai Richards o'r blaen ond unwaith ger bron Esgob, ac ni feddyliodd y deuai yn ffordd unrhyw Barchedig Dad byth ar ol yr hy barch Watson, ac felly ni thrafferthodd ei ymenydd i astudio y deddfau ceremoniol gosodedig mewn palasau esgobawl. Pan alwodd wrth y Palas yn St. Asaph gorchymynodd yr Esgob arwain y gwr dieithr i mewn i ystafell briodol. Yr oedd un o'r gwasanaethddynion yno i'w dderbyn. Tybiai Richards wrth ei olwg trwsiadus a boneddigaidd mai yr Esgob ei hun ydoedd. Wrth fowio, &c. wrth y drws mor unol â'r laws of etiquette ag y goddefai yr arswyd a deimlai ger bron ei arglwyddiaeth y gwas iddo wneud, tarawodd yn erbyn, a sathrodd ar droed gwr arall ag oedd yn dyfod i mewn o'r tu ol iddo-yr Esgob ei hun ! tro trwstan a chas dros ben. Yr oedd Bagot, o Esgob, yn noddwr canmoladwy i'n llenyddiaeth genedlaethol, ond digiodd gymmaint wrth aflerwch yr ymgeisydd newydd presennol am ei nawdd fel y gwrthododd wneud unrhyw sylw o'i gais.\nAmgylchiad nodedig arall a ddygwyddodd yn ystod y gylchdaith hon oedd iddo y pryd hwnnw am y tro cyntaf gyfarfod â llythyrau a deall helyntion bywyd yr enwog Oronwy Owen. Cyfarfyddodd â'r ysgrifau hyn yn nbý y Parch. Mr. Williams, Llanrwst. Cafodd y darlleniad o honynt argraff ddwfn ac annileadwy ar ei feddwl. Triniaeth eithaf ddiflas a gawsai ei hun yn ei gais am ordeiniad esgobawl, ac yn enwedig yn awr wrth deithio oddiamgylch i geisio tan ysgrifwyr tuag at ei waith mawr Cywydd y Drindod. Teimlai, fel y tystia ei hun, yn siomedig a digofus dros ben tuag at bennaethiaid eglwysig a lleygol Gogledd Cymru oherwydd eu dibrisdod o hono ef a'i Waith yn ystod y daith hon. Etto addefai mai ymgeisydd newydd hollol anadnabyddus oedd efe am eu nawdd. Ond fod "gwr profedig" fel Goronwy Owen, yr hwn yr oedd ei glod mor uchel o benbwygilydd i Gymru am ei ddoriau awenyddol, ei ddysgeidiaeth, ei wladgarwch, a'i ragoriaethau moesol,-Goronwy Owen, oedd yn fath addurn i'w wlad fel ag y dylasai yr Esgobion fod am y cyntaf i'w ddyrchafu, -"Goronwy Owen, oedd yn werth Ilon'd waggono Esgobion,” chwedl yntau,-ei fod ef yn cael ei ddibrisió mor gywilyddus, a'i daflu ganddynt o'r naill guradiaeth fechan i'r llall, že mewn trafferth ilin hyd yn oed i gael ynny, nes oedd efe a'i deulu yn fynych yn dyoddef eisieu eu bara beunyddiol, pryd y dylasai fod yn Esgob ei hun yn derbyn ei filoedd,-ïe neb llai na Goronwy Owen, y Bardd athrylithgar, yr Eglwyswr ffyddlon, y pregethwr hyawdi, a'r dyn rhinweddol a dysgedig, oherwydd y driniaeth galed a ddyoddefai oddiwrth lywodraethwyr yr Eglwys yn ei wlad ei hun, a rhag gweled ei hun a'i deulu yn syrthio yn ysglyfaeth i grafangau tlodi, yn gorfod troi ymaith gyda'i deulu o'i wlad enedigol, a chymmeryd ei daith dros y cefnfor llydan draw i berfeddion Gogleddbarth America, i dreulio gweddill ei oes drallodus yn alltud siomedig ynghanol estroniaid hannerbarbaraidd Virginia, lle pad oedd bron neb i'w barchu na'i brisio, neb i gydymdeimlo âg er, er ei fod, efallai, mor gyfyng ei enaid ynddo dan bwys ei siomedigaeth chwerw ag un caethwas o fewn y dalaeth, ïe, mae yn dra thebygol, yn cael ei lethu o'r diwedd gan ei yspryd siomedig, ei sefyllfa ysgaredig, a'r tlodi y ceisiasai ei osgoi, i lawr i feddrod anamserol; -fod Goronwy Owen yn cael ei drin fel hyn gan Esgobion Cymru, tra y rhoddent fywioliaethau breision i eraill na feddent ddegwm ei rinweddau moesol, na'r filfed ran o'i dalentau,"O! farbariaid,-0! fileiniaid,-0! lobsters, O ! lewpardiaid yn nghrwyn dynion-0!- " byddai ei wybodaeth ieithyddol yn pallu i gael geiriau digon llymion i ddangos llymdra y digofaint a deimlai tuag at yr Esgobion am y weithred annghristionogol, anwladgárol, annynol, hollol anfaddeuol hon. Nis gallai son am y pwnc hwn heb fyned i pwydau yn ymylu ar gynddeiriogrwydd. Dyma fel y dywed mewn llythyr at gyfaill parchedig rai blynyddau ar ol hyn; “Maddeued Duw immi, os yn chwerwder fy enaid y bu immi felldithio pennaethiaid gwledig ac eglwysig Cymru am fod yn lobsters mor ddireswm, ac mor ddideimlad ag alltudio'r gwr rhagorol yma o'i wlad gynhenid. Pan el dysg a dawn a moesau da yn ddirmygus yngolwg pennaethiaid unrhyw wlad, diammau fod y wlad honno yn addfedu i ddistryw. Mae Cymru'r dydd heddyw yn dyst galarus o hyn. Gwared ni, Arglwydd daionus!” Nis gallwn weled dim yn annaturiol mewn tybied i'r darganfyddiad newydd hwn o'r camwri a ddyoddefodd y Bardd enwog o Fon, a'r cydymdeimlad naturiol a ennynai hynny yn ei fynwes, ddyrchafu Goronwy Owen yn llawer uwch hyd yn oed fel Bardd yngolwg Richards. Yn wir, gyda phob dymuniad i dalu gwarogaeth deilwng i athrylith naturiol y Bardd clodfawr hwn, yr ydym yn credu fod gan y cydymdeimlad dyngarol, gwladgarol, canmoladwy hwn law bwysig yn creu y swyn a'r soniarusrwydd hwnnw sydd yn amgylchu enw Goronwy Owen, ac yn ei wneud yn favourite ei genedl uwchlaw un arall o'n beirdd hen na diweddar. Pwy a wâd hawl Arglwydd Byron o ran ei ddawn gynhenid i'w restru yn y dosbarth uwchaf o awenyddion y byd ? ac etto, pwy a wâd nad ydyw rhan fawr o'r charm sydd yn ei enw, a'r poblogrwydd rhyfeddol y mae ei Waith wedi ei gyraedd, a'r dylanwad dirfawr y mae wedi ac yn ei gael ymysg ei gydfarw. olion yma ar y ddaear, i'w priodoli i'w hunanalltudiaeth o'i wlad enedigol i'w helyntion ar hyd wahanol wledydd Ewrop,-i'r ymdrechiadau dyngarol a brwdfrydig i amddiffyn camwri y Groegiaid gorthrymedig, ac i farwolaeth ddisyfyd Missolonghi. Nid ydyw pethau fel byn ond gweithrediadau deddfau greddfol ein natur nad raid i neb gywilyddio eu haddef. Hoff Fardd Mr. Richards hefyd oedd Goronwy Mon. Efe oedd ei esiampl-fardd. Yr oedd yn fwy hyddysg yn ei Weithiau ef nag yn eiddo unrhyw Fardd Cymraeg arall. Byddai llinell o'i Waith bron fel adnod o'r Bibl ganddo ar bob pwnc-"Tel y dywed Goronwy." Ychydig o'i gyfansoddiadau ei hun ă anturiodd eu hanfon allan i'r byd heb eu dyogelu dan nawdd rhyw arwyddair o waith Bardd mawr Mon. Siaradai yn llawer mwy canmoliaethol am Robext ab Gwilym Ddu fel Bardd byth wedi iddo weled yr englyn canlynol o'i waith :\nCaed blodau gorau ac aeron-synnau\nYn ein Gwynedd ffrwythlon;\nGanwyd Ionawr mawr Meiriou\nYr un mis â G'ronwy Mon.\nEfallai na wyddai Bardd Eifionydd hynny pan yn ei gyfansoddi, ond nis gallasai byth roi tamaid mwy blasus i hunan ei frawdfardd o Feirion na'i gyplysu fel hyn gyda “G'ronwy Mon.”\nArgraffwyd Cywydd y Drindod yn Ngwrecsam yn 1793. Arosai y Bardd yn y dref honno i adolygu y Gwaith tra yr oedd yn cael ei argraffu. Y nifer o gopïau a argraffwyd oedd 300. Gwerthid hwy am 5 swllt yr un. Cydgenid clod yr ymgeisydd newydd hwn am warogaeth ei gydgenedl gyda gwresawgrwydd nodedig pan ymddangosodd y Gwaith gyntaf; ond, oherwydd archwaeth isel yr oes, ac o ddiffyg cymmaint ag un Cylchgrawn Cymraeg fel cyfrwng hysbysiadau ac adolygiadau, ni fanteisiodd llogell yr Awdwr fawr ar yr holl foli oedd arno gan ei gyfeillion. Ychydig o gopïau a werthwyd heblaw y rhai y tanysgrifiesid yn flaenorol am danynt. Cymmerodd amryw o hoffwyr y Gwaith mewn gwahanol siroedd nifer o gopïau on sale, ond cwynai y Bardd yn fawr na chlywodd byth wedi hynny air o son am y llyfrau na'r arian am danynt. Ond, er mor llygredig oedd archwaeth lenyddol a moesol Cymru, ac er cymmaint oedd yr anfanteision erai!l y llafuriai Awdwyr Cymreig danynt yn nghyhoeddiad eu Gweithiau yn y dyddiau hynny, rhaid i ni briodoli aflwyddiant anturiaeth Awdwr Cywydd y Drindod yn bennaf i'w aflerwch ef ei hun. Yr oedd Richards yn ddyn nodedig o gall; ond, fel lluaws o ddynion call eraill, unplyg iawn oedd ei gallineb; call gyda'i bethau ei hun yn unig ydoedd. Yr oedd yn gawr i gyfansoddi llyfr, ond can wirioned a phlentyn blwydd i'w gyhoeddi a'i werthu. Oblegid y diffyg personol hwn bu yn golledwr mawr yn yr anturiaeth gyntaf hon. Rhoddodd nifer mawr o'r copïau oedd ganddo yn dead stock yn anrhegion i wahanol bersonau; ac am y gweddill, gan na fynnai y byd ei oleuo â hwynt mewn unrhyw ffordd arall, difyrodd ei ddigllonedd trwy wneud coelcerth glaerwen o honynt, *\nYn 1794 daeth y Bardd i fyw i'r dref hon at ei noddwr caredig Mr. Thomas Jones, lle yr arhosodd hyd 1800 yn mwynhâu pob llonyddwch a allai ddymuno i gysegru ei holl amser a'i fyfyrdod i foddhấu ei archwaeth farddonol. Gwnaeth y Bardd y defnydd goreu o'i amser wedi dyfod i fyw yma. Dechreuodd yn ddioed “adystyried y portread ammherffaith” a gyhoeddasai o'r Cywydd a addunedodd eilio i'r Drindod, gyda'r bwriad o gyhoeddi ail argraffiad o hono, fel y dengys y rhagymadrodd bwriadedig iddo a welir yn y gyfrol hon. Pa gan belled y“ diwygiodd" ac vr “anghwanegodd” yr argraffiad cyntaf nis gwyddis yn awr, gan ein be yn deall i sypyn helaeth o'r ychwanegiadau gael ei losgi trwy ddiofalwch y rhai y daeth ysgrifau y Bardd i'w llaw ar ol ei farwolaeth ; ac nid ydyw y sypyn sydd yn ein meddiant ninnau ond “pentewyn wedi ei achub o'r gynnau dần." Cynnwysa hwn yr holl ddiwygiadau hyd hanes y Diluw. Nid ydyw yr ychydig ddiwygiadau a geir yn y rhanau dilynol o'r argraffiad presennol o'r Cywydd ond rhai a ysgrifenodd y Bardd yma a thraw yn ei gopi argraffedig o'r Gwaith. Nid annhebygol ydyw iddo ar ol cyraedd hanes y Diluw ddethol y rhanau a gyonwysent y testunau mwyaf tarawiadol, mwyaf unol â'i chwaeth a nodweddiad ei Awen i'w diwygio a'u helaethu, heb gadw at unrhyw drefp, a'u cyhoeddi yn gyfrolau ar wahan ar ol eu gorphen. Dechreuodd yn agos i'r diwedd, sef gyda'r Milblynyddau. Efallai mai yr hyn a'i cymhellodd i gymmeryd y pwnc hwn mewn llaw yn gyntaf oedd am iddo fyned heibio iddo bron yn hollol ddisylw yn yr argraffiad cyntaf, yn llawer mwy felly nag unrhyw brif bwnc arall a ddaeth dan ei sylw. Cyhoeddodd Gywydd y Milblynyddau yn 1799. Efallai iddo gael ei ddigolledu yn yr ail anturiaeth hon, gan nad argraffodd ond ychydig o'r Cywydd hwn, ac yr oedd enw yr Awdwr yn fwy adnabyddus erbyn hyn nag ydoedd yn ei anturiaeth anffodus flaenorol. Y lleiaf adna. byddus, ac, efallai, y lleiaf teilwng o'i dalentau, o'i holl Weithiau ydyw y Cywydd bychan hwn.\n* Yn 1834 cyhoeddodd Mr. Brigstoke, Caerfyrddin, ail argraffiad o Gywydd y Drindod dan olygiad Gwilym Cawrdaf. Gwnaed amryw newidiadau yn y Gwaith yn yr argraffiad hwn. Y mwyat pwysig ydyw newidiad yr orgraff trwyddo oll o ddull Dafydd Ionawr yu 1793 i ddull Gwilym Cawrdaf yn 1834. Bežid Cawrdaf yn fawr am hyn.\nIonawr 31, 1798, bu farw ei dad yn Nglanymorfa. Yr oedd ymddygiadau annhadol ei dad tuag at y Bardd, ac yn enwedig ei fuchedd lygredig yn niwedd ei oes wedi llwyr ddileu pob serchawgrwydd a pharch mabaidd yn ei fynwes tuag atto,-mor llwyr fel nad oedd yno ddigon hyd yn oed i beri iddo fyned i dalu teyrnged olaf cyfeillion daearol i'w gilydd i'w hebrwng i dø ei hir gartref; er mae yn dra thebygol y cosbasai gymmaint a hynny ar deimladau tumewnol ei galon fel ag i fyned i'w gladdedigaeth, pe na buasai ond er mwyn gweddeidd-dra ymddangosiadol, oni buasai fod y wraig yr oedd ei dad yn byw mewn cyfeillach annghyfreithlon å hi, a'r ferch a anwyd iddynt, yn byw yn Nglanymorfa ar y pryd yn y modd mwyaf penuchel. Gormod i galon gywir David oedd gallu edrych ar y fath olygfa a honno. Cafodd gan Mr. Thomas Jones a chyfeillion eraill fyned drosto i arolygu y claddedigaeth.\nWedi marwolaeth ei dad daeth holl eiddo ei rieni yn eiddo iddo ef. Yn fuan wedi hyn gwnaeth gytundeb â Mr. Jones sydd wedi bod yn destun cryn lawer o syndod, ac nid ychydig o waradwydd i'r Bardd. Trosglwyddodd ei hawl yn yr holl etifeddiaeth a ddaethai iddo oddiwrth ei rïeni i Mr. Jones ar y telerau o gael treulio y gweddill o'i oes gydag ef a'i deulu, a mwynhâu holl angenrheidiau bywyd heb orfod trafferthu na gofalu dim ei hun yn 'eu cylch. Cynnwysid hefyd yn y cytundeb yr arian a gafodd gan Mr. Jones at gyhoeddi Cywydd y Drindod. Nis gali gwaith Mr. Jones yn cydsynio â chais hwn y Bardd fod yn achos o syndod na gwaradwydd. Ni wnaeth ddim ond a wnai pob dyn call yn yr un amgylchiadau, er nad pawb a fuasent yn cadw at y cytundeb mor anrhydeddus iddo ei hun ac mor foddhaol i Mr. Richards âg y gwnaeth ef. Rhaid i'n höll syndod a'n gwaradwydd gyfeirio yn unig at y rhan a gyflawnodd y Bardd yn y cytundeb hwn. Yr oedd gweled dyn yn aberthu etifeddiaeth dêg er mwyn pleserau meddyliol llenyddiaeth yn beth lled ddyeithriol ar y ddaear. Nid ydym yn cofio yn awr am un engraifft arall o hyn yn hanes llenyddwyr Cymru. Yr oedd ei syniadau am drigolion y byd a'u harferion yn eithaf annheg ac afresymol. Ond yr oedd i'w yspryd dyfu i fyny mor afrywiog yn ganlyniad tra naturiol o'r driniaeth a gawsai yn moreu ei oes. Gadawyd ef yn ieuanc yn unig blentyn ei rieni. Nid mynych y gwelwyd yr unigrwydd hwn yn troi allan yn fanteisiol i dyfiant naturiol yr enaid. Ond yr byn oedd yn mwyhâu yr anfantais hon iddo ef oedd y gwahaniaeth dirfawr oedd yn ymddygiadau ei dad a'i fam tuag atto. Canwyll llygad ei fam ydoedd, canolbwynt holl wresawgrwydd ei serchiadau. Ond yr oedd “dan sen sur" ei dad yn barhaus. Nid oedd dim a wnai yn tycio yngolwg ei dad tra y syfrdanai ei ymenydd gyda phrydyddiaeth. Yr oedd triniaethau mor wrthdarawiadol yn rhwym o effeithio yn niweidiol ar dymherau tyner y llanc. Hefyd yr oedd ei adael nes oedd tua 13 mlwydd oed heb roi diwrnod o ysgol iddo yn gam gresynol åg ef. Ychwanegwyd llawer iawn at ei brofedigaethau wedi ei ymadawiad â thy ei dad. Tra chwerwon oedd y cwpaneidiau a yfodd y byd atto yn ystod y 24 mlynedd ar ol ei ymadawiad âg Ystradmeurig hyd ei ddyfodiad i fyw i'r dref hon at Mr. Thomas Jones. Nid mor ryfedd oedd iddo ddiflasu a blino ar y fath fyd, a dymuno troi ymaith yn hollol oddiwrtho. Yr oedd erbyn hyn yn “ hep lanc" hefyd, ac wedi penderfynu parhâu felly tra byddai byw. Yr oedd yn hen lanc heb na mam na chwaer nac un perthynas arall y teimlai ddim serch tuag atti i fod yn ymgeledd iddo. Yr oedd wedi ymserchu cymmaint yn ei Awen,“ pêr odiaeth ferch Paradwys," fel nas gallwn gredu y buasai yn gydymaith diddan yn y byd i un o ferched y ddaear pe buasai yn priodi un o honynt. Hefyd cyn dechreu ar Gywydd y Drindod credai fod yr Awen oedd ganddo yn rhodd arbenig iddo ef oddiwrth ei Greawdwr (gwel Mawl i'r Creawdwr, 11. 35–44). Yr oedd y gwaith a osodai iddo ei hun hefyd yn gofyn ei holl fyfyrdodau trwy holl oriau ei oes i wneud dim tebyg i gyfiawnder ag ef. Rheswm arall a roddai dros hyn oedd ymddygiad Beirdd blaenorol Cymru. Y gwroniaid pennaf fel y clerfeirdd gwaelaf yn chwareu a'r dalent a roddasid iddynt.


Gêm Cysgodion Ac warth. Chwarae rhad ac am ddim ar-lein\nAntur Gweithredu Monsters Saethu ar gyfer bechgyn Scary Voynushki Zombie Zombie 3d Gweithredu Arkanoid Bechgyn Gweithredu Voynushki Gadewch yr ystafell SpongeBob Ymladd ar gyfer dau\nGêm Cysgodion Ac warth Ar-lein\nCysgodion Ac warth\nGêm Disgrifiad: Cysgodion Ac warth yn gêm fflachia deinamig yr ydych yn ymladd yn erbyn drwg, gan ddinistrio cannoedd ei aelodau. Er mwyn cyflawni'r dasg hon yn eich arsenal yn ddetholiad o'r gwahanol arfau, a byddwch yn gallu cadw i fyny hyd yn hyn. Er mwyn wynebu'r gelyn yn y lefelau yn nes ymlaen, rhaid i chi bwmpio eich cymeriad, gwaddoli â sgiliau newydd.\nEisiau House Hunt Candy Y Milwr Last Un Ergyd Un Kill Mynwent Racer Gwaed Goresgyniad yn fywyd Escape fynwent Dyn chwistrellwch Ymladd caled: Zombies Efelychydd Marchogaeth Sniper 3D: Apocalypse Trefol Anika`s oodyssey: Tir y Taniwa Mr.Rubby Balloons vs Zombies - 2 Zobmies am i'ch Candy! Ymgripiad Crefft\nCysgodion Ac warth yn gêm fflachia deinamig yr ydych yn ymladd yn erbyn drwg, gan ddinistrio cannoedd ei aelodau.\n© playgame24.com - gêm ar-lein rhad ac am ddim Cysgodion Ac warth () Chwarae\nfflachia herwhela ar-lein Cysgodion Ac warth rhad ac am ddim.. Peidiwch ag anghofio sgorio'ch y gêm hon Cysgodion Ac warth a rhannu gêm hon gyda'ch ffrindiau gorau.


Achrediadau – Llewellyn-Jones\nYr Wyddgrug – 01352 755305\nRhuthun – 01824 704495\nAmaethyddiaeth ac Ystadau\nAtwrneiaeth Arhosol a’r Llys Gwarchod\nTrawsgludo Preswyl a Masnachol\nEwyllysiau, Profiant ac Ymddiriedolaethau\nDion ap Geraint Williams\nColette Andrea Fletcher\nDelyth Geraint Williams\nNesta Myfanwy Davies\nNerys Wyn McKee\nCyfrifoldeb Cymunedol a Chymdeithasol\nCynllun Ansawdd Trawsgludo Cymdeithas y Cyfreithwyr\nMae pob un o’n Cyfreithwyr Trawsgludo yn aelodau o Gynllun Ansawdd Trawsgludo Cymdeithas y Cyfreithwyr (CQS).\nMae’r CQS yn darparu safon ansawdd gydnabyddedig ar gyfer trawsgludo preswyl. Mae llawer o fenthycwyr morgais y DU yn ymddiried yn y CQS ac mae’n ofyniad gan rai cyn cael mynediad i’w Panel Cyfreithwyr. Cyn cyrraedd y safon rhaid gweithio i safonau rheoli ymarfer da a chadw at weithdrefnau effeithiol a darbodus drwy Brotocol y CQS.\nAil-achredir yn flynyddol. Wrth ymgeisio rhaid i bob trawsgludwr ymgymryd â hyfforddiant gorfodol a nodir gan yn Cynllun. I gwrdd â’r safonau a osodir, rhaid sicrhau hefyd ein bod yn gallu cwrdd ag arferion a gweithdrefnau sydd wedi’u gwella.\nYmunodd Llewellyn-Jones â’r Cynllun Ansawdd Trawsgludo yn Ionawr 2013 ac rydym yn ymroi i gynnal yr achrediad.\nCynllun Uwch Cyfraith Teulu Cymdeithas y Cyfreithwyr\nBu Mrs Colette Fletcher yn aelod o’r Cynllun Cyfraith Teulu ers 2004 ac yn ddiweddar fe’i hail-achredwyd hyd at 2020.\nMae Cynllun Uwch Cyfraith Teulu Cymdeithas y Cyfreithwyr yn ymwneud â meysydd arbenigol o waith cyfraith teulu. Rhai i’r broses ymgeisio gynhwysfawr foddhau Cymdeithas y Cyfreithwyr gyda sawl astudiaeth achos bod gan yr ymgeisydd lefel uchel o wybodaeth, sgiliau a phrofiad ymarferol mewn dau faes cyfraith teulu neu fwy.\nMae ein cyfreithwyr teulu, ill dwy’n aelodau o Resolution, yn ymroi i ddatrys anghydfod teuluol mewn modd adeiladol. Rydym yn dilyn Cod Ymarfer sy’n hyrwyddo dull anwrthdrawol o drafod problemau teuluol, gan annog datrysiadau sy’n ystyriol o anghenion y teulu cyfan ac yn benodol lles pennaf y plant.\nCyfreithiwr Teulu Cydweithredol\nMae Mrs Colette Fletcher yn gyfreithiwr sydd wedi ei hyfforddi i weithio’n Gydweithredol.\nDan y broses gydweithredol, mae pob person yn penodi eu cyfreithiwr eu hunain sydd wedi eu hyfforddi i weithio’n gydweithredol, a byddwch chi a’ch cyfreithwyr priodol yn cyfarfod i ddatrys materion wyneb yn wyneb. Bydd gan y ddau ohonoch gyfreithiwr ger eich ochr gydol y broses felly bydd cymorth a chyngor cyfreithiol ar gael gydol yr amser.\nRydych chi a’r cyfreithwyr yn arwyddo cytundeb sy’n eich ymrwymo i geisio datrys y materion heb fynd i’r llys ac mae’n eu hatal rhag eich cynrychioli yn y llys pe digwydd i’r broses gydweithredol fethu. Mae hyn yn golygu bod pawb yn ymroi’n gyfan gwbl i ganfod y datrysiadau gorau drwy gytundeb, yn hytrach na thrwy achosion llys.\nMarc Ansawdd yr Asiantaeth Cymorth Cyfreithiol (SQM)\nRhaid i gwmnïau sy’n cynnig Cymorth Cyfreithiol nail ai berthyn i’r SQM neu Lexcel. (Safon Rheoli Ymarfer Cymdeithas y Cyfreithwyr). Mae’r SQM yn system o reoli ansawdd ar gyfer darparwyr cymorth cyfreithiol sydd, drwy archwiliad, wedi dangos rheolaeth dda, lefelau da o ofal cleient a systemau gweithio effeithiol.\nYn dilyn archwiliad yn 2015 dyfarnwyd y SQM i’n cwmni hyd at 2018.\nSwyddfa - Yr Wyddgrug\nLlewellyn–Jones Yr Wyddgrug\nTŷ Fictoria, Stryd Grosvenor, Yr Wyddgrug, Sir y Fflint CH7 1EJ\nFfôn: 01352 755305 – Ffacs: 01352 755487\nSwyddfa - Rhuthun\nSiambrau Banc Barclays , Stryd Clwyd, Rhuthun, Sir Ddinbych LL15 1HF\nFfôn: 01824 704495 – Ffacs: 01824 702535\nOn line Client Satisfaction Survey\n©2022 – Llewellyn-Jones\nPolisïau, Gwadiad a Rheoleiddio\nCynnal Gwefan Gan D13 Creative


Rydych mewn: Hafan > Newyddion a Cyhoeddiadau > Increasing the take-up of social care by people from minority ethnic communities\nCynyddu'r nifer sy'n manteisio ar ofal cymdeithasol gan bobl o gymunedau lleiafrifoedd ethnig\nRhaglen Waith Cyflawni Grant Trawsnewid - 2021/22\nGofynnodd Llywodraeth Cymru i ADSS Cymru arwain rhaglen waith i archwilio'r defnydd o ofal cymdeithasol a chymorth gan bobl o'r cymunedau lleiafrifoedd ethnig. Y diben oedd nodi'r hyn mae'n rhaid ei wneud i gynyddu'r nifer sy'n manteisio ar ofal, mae’r dystiolaeth yn dangos bod hyn yn llai na'r cyfartaledd ar gyfer y boblogaeth gyfan. Ariennir y rhaglen gan raglen Grant Cyflawni Trawsnewid Llywodraeth Cymru ar gyfer 2021-22.\nMae datganiad am yr adroddiad wedi'i gyfieithu i'r un ar ddeg o ieithoedd a ddefnyddir amlaf gan gymunedau lleiafrifoedd ethnig yng Nghymru, yn unol â chyngor Llywodraeth Cymru. Gellir gweld y cyfieithiadau drwy glicio ar yr hypergysylltiadau: Arabeg, Bengali, Hindi, Pwyleg, Punjabi, Rwsia, Tsieinëeg Syml, Somali, Sbaeneg, Tsieinëeg Traddodiadol, Wrdw.\nNod yr astudiaeth oedd datblygu dealltwriaeth ddyfnach a chliriach o'r rhwystrau a wynebir pan fydd angen gofal a chymorth ar bobl o gymunedau lleiafrifoedd ethnig, y penderfyniadau a wnânt, a beth sy'n dylanwadu ar eu penderfyniadau. Mae'r canfyddiadau'n darparu'r sylfaen ar gyfer rhaglen weithredu gadarn i wella eu mynediad at ofal a chymorth cymdeithasol a'u defnydd ohonynt. Felly, bydd yn gyfraniad sylweddol at weithredu Cynllun Cydraddoldeb Hiliol Llywodraeth Cymru. Yn fwy penodol, ei nod oedd:\nDeall i ba raddau mae pobl o gymunedau lleiafrifoedd ethnig yn cael gofal a chymorth pan fydd ganddyn nhw angen adnabyddadwy neu wedi'i asesu.\nArchwilio'r materion, gan gynnwys rhwystrau a heriau, sy'n gysylltiedig â phobl yn cael mynediad at ofal a chymorth.\nNodi effaith Covid-19 ar lefelau hyder ac ymgysylltiad â'r gwasanaethau cymdeithasol.\nArchwilio'r rhwydwaith cymorth anffurfiol a ddarperir gan ofalwyr teuluol a chyfeillgarwch, a sut mae'r rhwydwaith hwn a'r gofalwyr eu hunain yn cael eu cefnogi.


LLOER | Brigyn\nNos Ddu (+ DnA) 02:38\nNos ddu, hynod a hyfryd wyt ti Nos ddu, hynod a hyfryd wyt ti Nos ddu, disgwyl am doriad y wawr Nos ddu, aros amdanat bob awr. Bob dydd, pobl yn mynd ac yn dod Bob dydd, gweithio yn galed am glod Bob dydd, chwilio am arian i fyw Bob dydd, ceisio darganfod fy Nuw. Nos ddu, tywyll yw’r byd fel y bedd Nos da, cysgu mae’r sêr yn y nef Nos ddu, unig yw hanes pob dyn Nos da, dyfod mae bywyd yn wir. Nos ddu, hynod a hyfryd wyt ti Nos ddu, hynod a hyfryd wyt ti Nos ddu, disgwyl am doriad y wawr Nos ddu, aros amdanat bob awr bob awr ... (Nos ddu, nos, nos ddu).\nGwawr wedi Hirnos 03:20\nGwawr wedi hirnos, cân wedi loes, nerth wedi llesgedd, coron ’r ôl croes; chwerw dry’n felys, nos fydd yn ddydd, cartref ’r ôl crwydro, wylo ni bydd. Medi’r cynhaeaf, haul wedi glaw, treiddio’r dirgelwch, hedd wedi braw, wedi gofidiau, hir lawenhau, gorffwys ’r ôl lludded, hedd i barhau. Heuir mewn dagrau, medir yn llon, cariad sy’n llywio stormydd y don; byr ysgafn gystudd, derfydd yn llwyr yn y gogoniant ddaw gyda’r hwyr. Farnwr y byw a’r meirw ynghyd, d’eiddo yw nerthoedd angau a’r byd; clod a gogoniant fyddo i ti, Ffrind a Gwaredwr oesoedd di-ri’.\nCarol Wil Cae Coch (+ Gareth Bonello) 02:30\nRhyfeddod ar foreddydd, fe gaed Gwaredydd gwiw; Ym Methlem ymddangosodd, a Christ yr Arglwydd yw; Mynegwyd i’r bugeiliaid mor rhyfedd oedd y drych: Cael Tad o Dragwyddoldeb mewn preseb lle pawr ych. Gadawodd sedd ei Dad a gwynfyd nefol wlad. A dod mor isel, lle pawr anifel o ryfedd gariad rhad. Y doethion wiwgu iaith i geisio’r Iesu ddaeth. Caent lewyrch seren gain yn y dwyren i’w harwen ar eu taith. Mynegwyd gan yr engyl am eni’r dwyfol Un, Y Duwdod yn y Dyndod yn gwisgo natur dyn. Disgynnodd o’r uchelder i’r byd ar lafar lef, “Tangnefedd ar y ddaear! Gogoniant i Dduw Nef!” Daeth yma yn y cnawd, ein Brenin gwiw a’n Brawd, Heb grud na pharlwr fe ddaeth ein Crëwr o’r Wyryf yn dylawd. Addewid Eden gaeth, i’r byd mewn pryd a ddaeth I ddifa hudol holl waith y Diafol, oedd diben mawr ei daith.\nTeg Wawriodd 02:58\nTeg wawriodd bore-ddydd na welwyd ei ail Er cread y byd na thywyniad yr haul: Bore gwaith a gofir yn gynnes ar gân, Pan fo haul yn duo a daear ar dân. Y testun llawenaf i’n moliant y sydd Fe aned in Geidwad, do, gwawriodd y dydd, Yn Geidwad i deimlo dros frodyr dan fraich, Yn Grist i’n gwaredu, Un cadarn ei fraich Edrychwn o’n hamgylch, pwy greodd y rhain: Haul, lloer, sêr a daear sy’n gwenu mor gain? Chwyrnellant drwy’r gwagle ynghrog wrth ei Air, Ac Yntau yn pwyso ar fynwes fwyn Mair. Y Bachgen a anwyd yn rhychwant o hyd - A Mab sydd â’i rychwant yn mesur y byd! Yn faban bach egwan ar fronnau ei fam, Ac eto yn cynnal y bydoedd heb nam! Mewn gŵyl fawr dragwyddol sydd eto i ddod, Moliannwn ein Ceidwad, datganwn ei glod, Cydseiniwn “Hosanna” nes atsain y nen, Rhown iddo ogoniant a moliant, Amen.\nAr Gyfer Heddiw’r Bore (+ Bryn Terfel) 02:54\nAr gyfer heddiw’r bore ’n faban bach, faban bach, Y ganwyd gwreiddyn Jesse ’n faban bach; Y Cadarn ddaeth o Bosra, Y Deddfwr gynt ar Seina, Yr Iawn gaed ar Galfaria ’n faban bach, faban bach, Yn sugno bron Maria ’n faban bach. Caed bywiol ddwfr Eseciel ar lin Mair, ar lin Mair, A gwir Feseia Daniel ar lin Mair; Caed bachgen doeth Eseia, ’R addewid roed i Adda, Yr Alffa a’r Omega ar lin Mair, ar lin Mair; Mewn côr ym Methle’m Jiwda, ar lin Mair. Diosgodd Crist o’i goron, o’i wirfodd, o’i wirfodd, Er mwyn coroni Seion, o’i wirfodd; I blygu’i ben dihalog O dan y goron ddreiniog I ddioddef dirmyg llidiog, o’i wirfodd, o’i wirfodd, Er codi pen yr euog, o’i wirfodd. Am hyn, bechadur, brysia, fel yr wyt, fel yr wyt, I ’mofyn am dy Noddfa, fel yr wyt I ti’r agorwyd ffynnon A ylch dy glwyfau duon Fel eira gwyn yn Salmon, fel yr wyt, fel yr wyt, Gan hynny, tyrd yn brydlon, fel yr wyt.\nMae’n oer heno, a’r lloer yn gwmni i mi. Mae’n hwyr eto, ac adre’n teimlo’n bell. O’r dre heno, daw sŵn i lonni ’nghalon a phêr yw’r nodau, yn falm i deimlo’n well. Ac wyt ti’n clywed sŵn y canu ar yr awel? Ac wyt ti’n gweld lliwiau’r Dolig del? Ga i dy sylw heno fel yn y gorffennol? A cherddwn gyda’n gilydd adre’n ôl, adre’n ôl... Mae’n oer heno, daw dy law i ’nghadw’n gynnes A’r sêr yn mynnu nad awn ni byth ar goll. Ac wyt ti’n clywed sŵn carolau ar yr awel? Ac wyt ti’n gweld lliwiau’r Dolig del? Ga i dy sylw heno fel yn y gorffennol? A gorwedd gyda’n gilydd adre’n ôl... “...Ganwyd ef, O ryfedd drefn, fel y genid ni drachefn...” ac fel gyda’r crud ym Methlehem down ynghyd fel y sêr uwchben. Mae’n oer heno, a’r lloer yn gwmni difyr i ni, a’r lloer yn gwenu’n dirion arnom ni.\nSwatia’n Dawel 03:14\nSwatia’n dawel bach, fy nghyw Swatia’n dawel bach, fy nghyw, anghofia’r byd o’th gwmpas y gwynt sy’n chwipio blodau’r Garn, yn oeri tai y ddinas. A thithau’n swatio’n dawel bach, A thithau’n swatio’n dawel bach, mae sôn am gau y ffiniau, am gadw’r bobl ar wahân a’r werin ar ei gliniau. A thithau’n swatio’n dawel bach A thithau’n swatio’n dawel bach, gwaiff dyn ei frawd yn elyn. Pan dyfi’n ddyn, fy machgen tlws a brofi dithau’r gwenwyn? Mae’r nos yn llawn cysgodion blin a minnau’n hawdd fy nychryn ond pan ddaw’th wên i liwio’r wawr daw haul i ddrws fy mwthyn. A thithau’n swatio’n dawel bach A thithau’n swatio’n dawel bach, mae’n daear ni yn diodda’, pan dyfi’n hŷn a fydd hi’n waeth, yn gaeth i’w gwely anga’? A thithau’n swatio’n dawel bach A thithau’n swatio’n dawel bach, rwy’n ymbil, rwy’n gobeithio y byddi di a’th ffrindiau’n gryf, yn well na ni, yn llwyddo Mae’r nos yn llawn cysgodion blin a minnau’n hawdd fy nychryn ond pan ddaw’th wên i liwio’r wawr daw haul i ddrws fy mwthyn... i ddod â chariad nôl i’r byd, i ddod â chariad nôl i’r byd, i weld be sydd yn cyfri, ond swatia heno’n dawel bach, fy machgen tlws, fy mabi.\nY Gwir Bererin 02:12\nA fynno ddewrder gwir, O deued yma; mae un a ddeil ei dir ar law a hindda: Ni all temtasiwn gref ei ddigalonni ef i ado llwybrau’r nef - y gwir bererin. Ei galon ni bydd drom wrth air gwŷr ofnus, ond caiff ei boenwyr siom, cryfha’i ewyllys: ni all y rhiwiau serth na rhwystrau ddwyn ei nerth, fe ddyry brawf o’i werth, fel gwir bererin. ’D oes allu yn un man i ladd ei ysbryd, fe ŵyr y daw i’w ran dragwyddol fywyd: diysgog yw ei ffydd, a rhag pob ofn yn rhydd ymlaen ’r â nos a dydd fel gwir bererin.\nMewn dwrn o ddur mae’r seren wen Mae cysgod gwn tros Bethlehem Dim angel gwyn yn canu Haleliwia. Codi muriau, cau y pyrth Troi eu cefn ar werth y wyrth Mor ddu yw’r nos ar strydoedd Palesteina. Haleliwia, Haleliwia, Haleliwia, Haleliwia. Mae weiran bigog gylch y crud A chraith lle bu creawdwr byd Mae gobaith yno’n wylo ar ei glinia’ A ninnau’n euog bob yr un Yn dal ei gôt i wylio’r dyn Yn chwalu pob un hoel o Haleliwia. Haleliwia, Haleliwia, Haleliwia, Haleliwia. Mae’r nos yn ddu mae’r nos yn hir Ond mae ’na rai sy’n gweld y gwir Yn gwybod fod y neges mwy na geiria’ Mai o’r tywyllwch ddaw y wawr A miwsig ddaeth â’r muriau lawr Daw awr i ninnau ganu Haleliwia. Haleliwia, Haleliwia, Haleliwia, Haleliwia. Haleliwia, Haleliwia, Haleliwia, Haleliwia.\nLlanc Ifanc o Lŷn (+ Meinir Gwilym) 03:08\nPwy ydyw dy gariad, lanc ifanc o Lŷn Sy’n rhodio’r diwedydd fel hyn wrtho’i hun? Merch ifanc yw ’nghariad o ardal y Sarn A chlyd yw ei bwthyn yng nghysgod y Garn. Pa bryd yw dy gariad, lanc ifanc o Lŷn Sy’n rhodio’r diwedydd fel hyn wrtho’i hun? Pryd tywyll yw ’nghariad, pryd tywyll yw hi A’i chnawd sydd yn wynnach nag ewyn blaen lli. Sut wisg sydd i’th gariad, lanc ifanc o Lŷn Sy’n rhodio’r diwedydd fel hyn wrtho’i hun? Gwisg gannaid sidanwe, sydd laes at ei thraed A rhos rhwng ei dwyfron mor wridog â’r gwaed. A ddigiodd dy gariad, lanc ifanc o Lŷn Sy’n rhodio’r diwedydd fel hyn wrtho’i hun? Ni ddigiodd fy nghariad, ni ddigiodd erioed Er pan gywirasom ni gyntaf yr oed. Pam ynteu daw’r dagrau, lanc ifanc o Lŷn I’th lygaid wrth rodio’r diwedydd dy hun? Yr Angau a wywodd y rhos ar ei gwedd A gwyn ydyw gynau bythynwyr y bedd A gwyn ydyw gynau bythynwyr y bedd.\nYr Arth a’r Lloer 04:38\nPan â’r haul dros ben y bryn Ca’ dy lygaid bach yn dynn. Cei swatio’n esmwyth yn dy grud, A boed dy fyd yn wyn. Si hei lwli... Pan ddaw’r nos dros ben y bryn Bydd y lloer yn codi’n syn A’i lygaid llawn yn gwylio’r Arth Yn hofran parth â’r glyn. Si hei lwli... Pan ddaw’r fawr i lawr y glyn, Cheith hi’m mentro mewn fan hyn I d’wyllu lloer dy wyneb tlws. Mae bollt y drws yn dynn. Si hei lwli... Pan ddaw’r wawr â’i fory gwyn Agor di dy lygaid syn. Diflanna’r Arth a’r lloer o’r nen. Bydd haul uwchben y bryn. Si hei lwli...\nFy Nghân i Ti (+ Linda Griffiths) 03:28\nMi ganaf fy nghân i ti yn y gaeaf milain mawr dan yr awyr ddidostur ddu a’r eira’n siglo i lawr. Mi ganaf fy nghân i ti i dy gadw’n gynnes ac yn glyd ac yn yr oriau mân, bydd nodau’r gân, yn ein cynnal ni o hyd, yn ein cynnal ni o hyd. Mi ganaf fy nghân i ti dan ganghennau’r gwanwyn gwyrdd i gyfeiliant y brain a’r ŵyn a blodau min y ffyrdd. Mi ganaf fy nghân i ti bydd yn hafan ac yn gysgod rhag y gwres ac ar nosweithiau braf a hithau’n fôr o haf daw y gân â ni yn nes, daw y gân â ni yn nes. Mi ganaf fy nghân i ti yn yr hydref dan y dail lle mae’r mwg o’r tomenni aur yn gwaedu’r gwrid o’r haul. Mi ganaf fy nghân i ti cân o obaith yn ein dyddiau rhyfedd ni ac yn y dŵr a’r tân fe wnaed y gân rwy’n ei chanu hi i ti. Yn y dŵr a’r tân fe wnaed y gân rwy’n ei chanu hi i ti, yn ei chanu hi i ti.\nbrigyn cymraeg cymru eurig folk folktronica gaeaf gwerin melodic pop welsh winter world ynyr United Kingdom


Dangos yr arian i mi – Blog Cronfa Gymunedol y Loteri Genedlaethol Cymru\nEbrill 30, 2013 Chwefror 3, 2021 tnlcommunityfundwales\nDangos yr arian i mi\nGan Robert Roffe, Uwch Reolwr Polisi a Dysgu’r Gronfa Loteri Fawr yng Nghymru\nMae codi arian yn yr hinsawdd ariannol gyfredol yn her i lawer o fudiadau trydydd sector. Yng Nghymru, maen nhw’n dibynnu’n drwm ar gyrff cyhoeddus fel Llywodraeth Cymru ac awdurdodau lleol i roi arian iddyn nhw, fel arfer ar ffurf grantiau, ond wrth i galedi waethygu mae’r arian hwn yn dechrau mynd yn brin.\nYr anhawster yw bod yna ychydig iawn o ffynonellau arian eraill i’r mudiadau hyn droi atynt. Nid oes gan Gymru yr un diwylliant dyngarol â lleoedd fel Llundain. Nid oes gennym lawer o gwmnïau mawr neu roddwyr cyfoethog i sefydlu ymddiriedolaethau a sefydliadau. Dyma pam mae’r Gronfa Loteri Fawr yn cymryd diddordeb mewn dyngarwch, ac rydym am helpu i greu diwylliant newydd o ddyngarwch yng Nghymru.\nFel cam cyntaf rydym wedi dyfarnu grant i’r Sefydliad Cymunedol yng Nghymru (CFiW). CFiW yw’r unig fudiad sy’n canolbwyntio ar ddyngarwch yng Nghymru. Mae’n ariannu grwpiau cymunedol bach ac yn cynnig gwasanaethau rheoli cronfeydd a gwneud grantiau i’w roddwyr. Rydym wedi dyfarnu hyd at £1 miliwn iddo i waddoli ymddiriedolaeth a fydd yn ffurfio rhan o’i ‘Gronfa i Gymru’, ond mae yna magl; ni fyddwn ond yn talu i mewn i’r Gronfa i Gymru yr hyn y gall CFiW ei ddarparu fel arian cyfatebol o roddion eraill. Trwy wneud hyn, gobeithiwn symbylu CFiW i weithio’n galetach a denu rhoddwyr newydd, a symbylu’r rhoddwyr i wneud y rhodd gan y bydd eu harian nhw’n mynd ymhellach.\nNid ydym yn bwriadu stopio yma. Dros amser, rydym eisiau ymgysylltu â busnesau yng Nghymru a’u hannog i alw ar eu cronfeydd eu hunain. Mae hwn yn cynnwys heriau, gan fod sector busnes Cymru, i raddau helaeth, yn ymwneud â busnesau bach gydag incwm cymharol fach. Rydym am ymchwilio i ddefnyddio ymagwedd ‘ariannu torfol’, gan ddatblygu mecanweithiau sy’n caniatáu i fusnesau bach wneud rhoddion i gronfa neu achos unigol.\nMae angen hefyd i Gymru elwa’n fwy o’r ymddiriedolaethau a sefydliadau DU gyfan presennol. Mae’n syndod mor fach yw nifer y ceisiadau i ymddiriedolaethau DU o Gymru, ac mae angen mynd i’r afael â hyn. Trwy weithio gyda’r arianwyr eraill hyn, byddwn yn ymchwilio ac yn ymateb i’r rhesymau dros y gyfradd ymgeisio isel hon, ac yn ystyried datblygu partneriaethau a threfniadau ariannu ar y cyd i drosoli eu hadnoddau i mewn.\nYn olaf, rydym am geisio cysylltu rhoddwyr â grwpiau cymunedol bach nad ydynt fel arfer yn elwa o roddion nac yn meddu ar arbenigedd codi arian yr elusennau mwy. Rydym yn ymchwilio i sut y gallwn gefnogi’r grwpiau hyn i ddatblygu gallu codi arian a chreu cysylltiadau gwell â rhoddwyr trwy hysbysebu eu gwaith. Mae gennym ddiddordeb penodol mewn ymagweddau blaengar at roi yma, gan ecsbloetio technoleg fodern a’r rhyngrwyd fel pyrth posib rhwng elusennau a rhoddwyr.\nMae’r her yn enfawr, ac er na allwn obeithio ond i grafu’r wyneb, gallwn weithredu, ar y lleiaf, fel catalydd ar gyfer gweithredu dyngarol a chyfeirio’r gyd-drafodaeth barhaus ar ariannu’r trydydd sector yng Nghymru.\nBeth yw eich barn chi am yr her yma? Gadewch eich sylwadau isod.\nCael gwybod mwy am waith y Gronfa Loteri Fawr yng Nghymru a dilynwch ni ar Twitter\nPrevious Hywel yn dwlu ar fywyd eto\nNext Dere ‘mlaen a Chwerthin i Gymru


Profi diweddariad wythnosol 19 Mai 2020: coronafeirws | LLYW.CYMRU\nProfi diweddariad wythnosol 19 Mai 2020: coronafeirws\nGwybodaeth am y nifer o bobl a brofwyd am y coronofeirws yng Nghymru hyd at 17 Mai 2020.\nYr wythnos hon, cynyddodd y capasiti yn y labordy i 5,330. Mae canolfannau profi drwy ffenestr y car yn awr yn gwbl weithredol yng Nghaerdydd, Casnewydd, Abertawe, Abercynon, Caerfyrddin a Llandudno ac mae wyth uned brofi symudol hefyd yn gweithredu ar draws Cymru. Mae manylion y trefniadau atgyfeirio lleol ar gyfer archebu prawf yn y cyfleusterau hyn (gan gynnwys y manylion cyswllt) wedi’u cyhoeddi ar ein gwefan.\nEin dull hyd yma oedd blaenoriaethu pobl â symptomau yn yr ysbyty neu mewn cartrefi gofal, a gweithwyr allweddol (hanfodol) â symptomau. Mae ein strategaeth Profi Olrhain Diogelu a gyhoeddwyd yn ddiweddar yn awr yn golygu bod profion ar gael i’r cyhoedd â symptomau er mwyn olrhain lledaeniad coronafeirws yng Nghymru. Ond rhoddir blaenoriaeth o hyd i gleifion yn yr ysbytai, preswylwyr cartrefi gofal, a gweithwyr allweddol yn unol â’r gallu dyddiol i brofi. O 18 Mai, bydd gweithwyr hanfodol a’r cyhoedd yng Nghymru yn gallu defnyddio porth archebu profion pwrpasol ar gyfer y cyhoedd a gweithwyr allweddol y DU i archebu profion i’w gwneud yn y cartref (bydd y dewis i archebu prawf mewn canolfan profi drwy ffenest y car yn cael ei ychwanegu yn fuan). Bydd manylion pellach yn cael eu cyhoeddi yma.\nMae profion mewn cartrefi gofal yn awr wedi’u hymestyn i’r holl breswylwyr a’u staff. Yn benodol, mewn cartrefi gofal gydag achosion parhaus ers cyn mis Mai, byddwn yn cynnig prawf i’r holl breswylwyr a staff sydd ddim wedi cael prawf positif am COVID-19 o’r blaen. Bydd profion hefyd yn cael eu cynnig i staff a phreswylwyr gyda symptomau a heb symptomau sydd erioed wedi cael prawf positif am COVID-19, hyd yn oed os nad yw’r cartref wedi adrodd am achosion posibl neu wedi’u cadarnhau. Pan fyddant ar gael, bydd staff cartrefi gofal yn gallu cymryd prawf gwrthgyrff fel y gallwn amcangyfrif y nifer achosion dros amser. Mae rhagor o wybodaeth ar wefan Llywodraeth Cymru.\nData’n gywir am 13:00, 17 Mai 2020\nCanlyniadau am 1pm\nCapasiti labordai 5,330\nCyfanswm yr achosion negatif hyd yma 38,369\nCyfanswm yr achosion positif hyd yma 12,404\nCyfanswm yr unigolion a brofwyd 50,773\nCyfanswm y profion a gwblhawyd yn y 24 awr ddiwethaf 1,931\nAchosion cadarnhaol newydd yn y 24 awr ddiwethaf 101\nCyfanswm yr holl brofion a gwblhawyd* 59,908\nY sefyllfa ar 17 Mai 2020\nGweithiwr gofal iechyd 5,639 14,284 19,923\nPreswylydd mewn cartref gofal 664 2,968 3,632\nGweithiwr mewn cartref gofal 708 3,287 3,995\nGweithiwr / preswylydd mewn sefydliad addysg 15 234 249\nGweithiwr gyda’r gwasanaethau brys 136 547 683\nPreswylydd / gweithiwr mewn hostel neu lety â chymorth 27 204 231\nAelod o aelwyd gweithiwr hanfodol 259 2,135 2,394\nGweithiwr hanfodol arall 295 1,437 1,732\nGweithiwr/preswylydd mewn carchar neu ganolfan gadw 37 93 130\nDyma drosolwg o sefyllfa bresennol Cymru gyfan ar 17 Mai 2020\nPrawf mewn ysbyty Dim uchafswm wedi’i nodi - 34,517 61.1 90.4 95.9\nPrawf mewn uned profi coronafeirws 2,000 - 20,296 65.8 96.1 99.0\nPrawf mewn canolfan profi drwy ffenest y car* 1,440 - 6,462 64.2 97.3 99.3\nNid yw’r perfformiad a ddangosir o ran y canlyniadau yn ffigur o'r dechrau i'r diwedd ac nid yw ond yn mesur y cyfnod o’r adeg y derbynnir sampl mewn labordy hyd at yr adeg yr awdurdodir y canlyniad. Nid yw'n nodi faint o amser y mae'n ei gymryd i unigolyn dderbyn ei ganlyniad ar ôl cael ei brofi. Bydd yr wybodaeth hon yn cael ei darparu pan fydd yr ap atgyfeirio i gael prawf ar gael.\nDarllenwch ystadegau manylach ynghylch profi yng Nghymru.


Sgwrsio Corsica. Sgwrsio am ddim gyda dieithryn ar hap yn syth o Corsica.\nCroeso i Chatroulette CorsicaCyswllt i berson aleatory unrhyw le yn y byd. Gyda Chatroulette Corsica gallwch ddewis rhwng yr opsiynau canlynol:- Sgwrs am ddim gyda phob math o bobl o Corsica. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Corsica:


Dril Twist China, darn dril dur gwrthstaen, darn dril dur, darn dril haearn, darn dril HSS, twll llif pren ffatri a gweithgynhyrchwyr | Boda\nDril twist, darn dril dur gwrthstaen, darn dril dur, darn dril haearn, darn dril HSS, llif twll pren\nCynnyrch: Darnau Drilio Twist Llawn Llawn\nMae driliau twist a ddefnyddir yn gyffredin yn y farchnad yn cael eu gwneud o ddur cyflym (gwyn) a charbid wedi'i smentio (du golau).\nMae gan ddur cyflymder uchel lai o galedwch, ond caledwch da a phris isel, ond ni ellir ei ddefnyddio wrth dorri'n gyflym. Fe'i defnyddir yn gyffredinol ar gyfer deunyddiau â chaledwch isel, fel aloi alwminiwm, dur carbon isel, ac ati;\nMae gan carbid wedi'i smentio galedwch uchel, llai o galedwch a phris uchel. Gellir ei ddefnyddio wrth dorri'n gyflym. Fe'i defnyddir yn gyffredinol ar gyfer deunyddiau â chaledwch uchel, fel dur aloi a dur carbon uchel ar ôl anelio.\nBOSENDA Darnau Drilio Twist Llawn Llawn / Darnau Drilio Metel gyda safon ddiwydiannol, gwnewch gais am ddur gwrthstaen, haearn bwrw, dur bwrw, trawst I, aloi alwminiwm a deunyddiau metel eraill. Yn cynnwys dur offeryn cyflymder uchel o ansawdd uchel, triniaeth wres gwactod, miniog a gwydn.\nGellir defnyddio HSS a deunyddiau carbid smentiedig ar gyfer dur gwrthstaen, dalen haearn, dur ongl, copr ac alwminiwm a metelau eraill. Mae'n malu'n llwyr, gyda llafn miniog, ac yn gwisgo gwrthiant uchel ac mae ganddo fywyd gwasanaeth hirach. Mae shank syth yn addas ar gyfer dril llaw trydan ac is-fainc.\nGellir defnyddio darnau dril twist o wahanol ddefnyddiau HSS ac o'r deunyddiau aloi caled ar gyfer gwahanol ddefnyddiau metel â'u bywydau gwasanaeth gwahanol. Mae gan y darnau dril deunydd carbid sment caledwch uchel, cryfder uchel, ymwrthedd gwisgo uchel a gwrthsefyll cyrydiad, perfformiad rhagorol, sefydlog ac ansawdd dibynadwy.\nRydyn ni'n dewis y darnau drilio twist mwyaf addas i chi yn ôl eich gwrthrychau drilio, rydyn ni'n darparu'r cynhyrchion mwyaf proffesiynol. Yn y 10 mlynedd diwethaf, rydyn ni wedi cludo ein darnau dril i bron pob cyfandir sy'n cynnwys llawer o wledydd ledled y byd, ein hansawdd bob amser yng nghraidd ein busnes yn delio a byddwn bob amser yn pwysleisio pwyslais ar reoli ansawdd a'r gwasanaeth ar ôl gwerthu er mwyn aros yn gystadleuol yn y maes.\nMae BOSENDA Twist Drill Bits yn darparu manyleb gyflawn, yn bodloni drilio pob math o ddeunyddiau metel.\nBlaenorol: Tap Tip, Tap Groove Chip, Tap Peiriant Ffliwt Syth, Tapiau Peiriant Malu Llawn, Cobalt M35\nNesaf: Darnau llwybrydd torri coed, shank stright, torrwr gwaith coed, darnau llwybrydd\nMorthwyl trydan, cŷn drafft trydan, SDS, Ma ...


Sam Ivin – ffotoview\nSut beth yw bod yn geisiwr lloches yn y DG? Y cwestiwn hwnnw oedd man cychwyn gwaith ymchwil Ivin, a gychwynnwyd mewn canolfan ‘galw heibio’ yng Nghaerdydd ac a ddatblygwyd wedi hynny ledled Lloegr. Mae’r gwaith yn ceisio codi cwestiynau ynglŷn â’r modd y mae system fudo’r DG yn trin y rheiny sy’n cyrraedd y wlad i chwilio am fan diogel.\nMae’r portreadau hyn, a gafodd eu crafu’n gorfforol, yn ceisio’r ymdeimlad o golli nabod ar yr hunan, a’r rhwystredigaeth sy’n dod i ran pobl wrth iddyn nhw aros i glywed beth fydd eu tynged. Mae gwaith Ivin yn olwg fyfyriol ar y cwestiynau hyn ac yn osgoi goleuadau llachar yr ymdriniaethau o’r pwnc a welir ar y cyfryngau torfol. Mae ei bortreadau yn cynnig safbwynt syml a grymus ar fater nad yw bob amser yn derbyn y sylw dyledus, sef y broses o aros am loches, a phrofiad y bobl hynny o’r broses honno.\nEr y cânt eu cynrychioli yn y fan hon heb lygaid, mae gan y bobl hyn hunaniaeth ac rydym yn eu hadnabod fel tadau, mamau, meibion a merched – bodau dynol, yn syml ddigon.\nMae Sam Ivin yn ffotograffydd a’i waith yn canolbwyntio ar faterion cymdeithasol, ynghyd â’r bobl sy’n gysylltiedig â’r pynciau hynny. Mae ei luniau yn ceisio dangos effaith sefyllfaoedd penodol ar y bobl a bortreadir. Trwy ddogfennu storïau a safbwyntiau, mae e’n gobeithio cyrraedd at ddealltwriaeth fwy personol a diriaethol o’u profiadau. Astudiodd ar gwrs Ffotograffiaeth Ddogfennol Prifysgol Cymru, Casnewydd, a graddio yn 2014.\nErs hynny enillodd nifer o wobrau ffotograffiaeth o bwys, gan gynnwys Gwobr Magnum i Raddedigion Ffotograffiaeth ym Mai 2017, Gwobr Gyntaf GMC, Cymdeithas Frenhinol Artistiaid Birmingham, Mawrth 2017, ac roedd yn ail am wobr y Ddelwedd Unigol Orau gan Fyfyriwr Graddedig yng nghystadleuaeth y British Journal of Photography yn 2016. Enillodd y wobr gyntaf am Ddelwedd Unigol yng nghategori ‘Dynol’ y Renaissance Photography Prize yn 2015.


Cystadleuaeth Ysgolion Cynradd 2019 - Prifysgol Abertawe\n‘Fy Hoff Leoedd ac Ardaloedd’\nFel rhan o Ddiwrnod Rhyngwladol Dylan Thomas eleni, a ddethlir ar 14 Mai bob blwyddyn, gwahoddodd DylanED ysgolion cynradd o ledled de Cymru i gymryd rhan mewn cystadleuaeth arbennig iawn.\nSeiliwyd y gystadleuaeth, o’r teitl ‘Fy Hoff Leoedd ac Ardaloedd’ ar Reminiscences of Childhood – atgofion clasurol Dylan Thomas o olygfeydd a seiniau o’i blentyndod.\nGan ddilyn yn olion traed ysgrifennwr a storïwr mwyaf blaenllaw Abertawe, gofynnodd y gystadleuaeth i ddisgyblion rhwng 8 ac 11 oed gyflwyno stori fer (100 o eiriau), cerdd neu lun o’u hoff leoedd ac ardaloedd.\nCynhaliwyd cyfres o weithdai hwyl ac ymgysylltiol mewn rhai o’r ysgolion a gymerodd ran. Bu’r gynulleidfa wrth eu bodd yn gwylio’r actor proffesiynol, Mark Montinaro, yn dod â straeon o atgofion ac anturiaethau Dylan o’i blentyndod yn fyw. Dilynwyd hyn gan y bardd a’r awdur Mab Jones, a sbardunodd ddychymyg y disgyblion ymhellach trwy gyfres wych o gemau geiriau dyfeisgar ac ymarferion rhyngweithiol a arweiniodd at ddisgyblion yn amlinellu ac yn llunio drafftiau o’u ceisiadau ar gyfer y gystadleuaeth.\nCyflwynodd bron 800 o ddisgyblion amrywiaeth eang o geisiadau gwych gan ystod o ysgolion ledled de Cymru. Rhoddwyd y dasg anodd iawn o ddewis enillwyr eleni i’r beirniaid!\nYr Wnillwyr Oedd:\nEnillydd cyffredinol y gystadleuaeth oedd Darcy Hurford, 11 oed o Ysgol Gynradd Pontlliw ac enillodd ei chais gwych ‘Fy Nhŷ’ ddetholiad mawr o lyfrau ar gyfer llyfrgell yr ysgol hefyd.\nMeddai prif feirniad y gystadleuaeth, Mab Jones: Rydym wedi dewis Darcy fel yr enillydd cyffredinol am ei bod wedi cyfuno darluniadau ac ysgrifennu creadigol mewn ffordd brydferth ac unigryw iawn. Bu’n anodd iawn i ni gwtogi’r ceisiadau o’r nifer aruthrol o geisiadau o safon uchel a dderbyniwyd i wyth enillydd yn unig, ond bu’r holl feirniaid yn gytûn bod cais Darcy wedi amlygu ei hun o’r cychwyn cyntaf o ganlyniad i’w unigrwydd prydferth. Llongyfarchiadau i bob un a gymerodd ran!\nEdrychwch ar enillwyr eleni a'u ceisiadau buddugol isod.


Bwyd wedi’i arbelydru | Asiantaeth Safonau Bwyd\nBwyd wedi’i arbelydru\nGellir arbelydru bwyd i ladd bacteria sy’n achosi gwenwyn bwyd fel salmonela, campylobacter ac E.coli. Gall hefyd rwystro ffrwythau rhag aeddfedu a helpu i atal llysiau fel tatws a winwns/nionod rhag egino.\nBeth yw arbelydru bwyd?\nTechneg brosesu lle mae bwyd yn dod i gysylltiad â phelydrau electronau, pelydrau X neu belydrau gama yw arbelydru bwyd. Mae effaith y broses yn debyg i basteureiddio, coginio neu driniaethau eraill sy’n defnyddio gwres, ond mae’n cael llai o effaith ar ymddangosiad a gwead y bwyd. Mae bwyd wedi’i arbelydru wedi dod i gysylltiad ag ymbelydredd, ond nid yw’r bwyd ei hun yn ymbelydrol.\nMae bwyd yn amsugno egni pan fydd yn dod i gysylltiad ag ymbelydredd ïoneiddio. Gelwir swm yr egni a gaiff ei amsugno’n ‘ddos a amsugnwyd’. Caiff ei fesur ar ffurf uned a elwir yn gray (Gy) neu cilogray (kGy), lle mae 1kGy = 1,000Gy. Mae’r egni a gaiff ei amsugno gan y bwyd yn creu moleciwlau dros dro a elwir yn radicalau rhydd sy’n lladd bacteria sy’n achosi gwenwyn bwyd. Gallant hefyd rwystro ffrwythau rhag aeddfedu a helpu i atal llysiau, fel tatws a winwns/nionod, rhag egino.\nYdy arbelydru bwyd yn ddiogel?\nMae ymchwil a wnaed dros ddegawdau ledled y byd yn dangos bod arbelydru bwyd yn ffordd ddiogel ac effeithiol o ladd bacteria mewn bwyd ac estyn ei oes silff. Mae cyd-bwyllgorau Sefydliad Iechyd y Byd, Sefydliad Bwyd ac Amaethyddiaeth y Cenhedloedd Unedig, Pwyllgor Gwyddonol y Gymuned Ewropeaidd ar Fwyd, Gweinyddiaeth Bwyd a Chyffuriau’r Unol Daleithiau ac un o bwyllgorau Tŷ’r Arglwyddi wedi ymchwilio’n fanwl i arbelydru bwyd. Yn 2011, bu Awdurdod Diogelwch Bwyd Ewrop yn adolygu’r dystiolaeth a bu iddo ailadrodd ei safbwynt fod arbelydru bwyd yn ddiogel.\nYdy arbelydru bwyd yn newid y bwyd mewn unrhyw ffordd?\nMae pob techneg i gadw bwyd yn achosi newidiadau cemegol yn y bwyd – dyna sut maen nhw’n gweithio. Mae’r newidiadau yn sgil arbelydru bwyd (er enghraifft, cynhyrchu radicalau rhydd) yn debyg o ran eu natur a’u maint i’r newidiadau sy’n digwydd yn sgil technegau eraill i gadw bwyd, fel coginio, canio a phasteureiddio. Gall rhai fitaminau gael eu colli, ond byddai hynny’n digwydd gydag unrhyw dechneg gadw arall neu hyd yn oed drwy storio’r bwyd am gyfnod hir. Nid oes unrhyw dystiolaeth bod unrhyw rai o’r newidiadau sy’n digwydd yn sgil arbelydru bwyd yn peri risg i iechyd y cyhoedd.\nMae’r gyfraith ym maes arbelydru bwyd yn datgan mai dim ond os yw o fudd i’r cyhoedd y gellir defnyddio’r dechneg. Os yw cwmni am arbelydru cynnyrch bwyd, rhaid bod modd iddo ddangos bod manteision arbelydru (er enghraifft, lleihau’r risg o salwch a gludir gan fwyd) yn gwrthbwyso unrhyw agwedd negyddol (er enghraifft, colli rhai fitaminau). Bydd hyn yn amrywio o fwyd i fwyd ac, felly, mae arbelydru bwyd yn fwy addas i rai bwydydd na’i gilydd.\nPa gategorïau o fwydydd y gellir eu harbelydru a’u gwerthu yn y DU?\nMae’r Comisiwn Ewropeaidd wedi cytuno ar restr o fwydydd wedi’u harbelydru y gellir eu masnachu heb gyfyngiadau ar draws yr Undeb Ewropeaidd (UE). Nid yw’r rhestr hon yn gyflawn ac, ar hyn o bryd, dim ond un grŵp bwyd sydd arni: perlysiau, sbeisys a sesnadau llysieuol aromatig wedi’u sychu. Hyd nes i’r rhestr hon gael ei chwblhau, caiff aelod-wladwriaethau’r UE barhau i ganiatáu i gategorïau eraill o fwydydd gael eu harbelydru.\nYn y DU, gellir arbelydru saith categori bwyd. O ran pob categori bwyd, nodir ‘uchafswm y dos cyfartalog cyffredinol’ y gellir ei ddefnyddio ar ffurf unedau kGy:\nbylbiau a chloron, 0.2kGy\nperlysiau, sbeisys a sesnadau llysieuol aromatig wedi’u sychu, 10kGy\npysgod a physgod cregyn, 3kGy\nGellir arbelydru’r categorïau hyn o fwydydd a’u defnyddio fel cynhwysion mewn cynhyrchion bwyd eraill hefyd.\nYdy hi’n bosibl mewnforio bwyd wedi’i arbelydru i’r DU?\nGellir mewnforio bwydydd penodol sydd wedi’u harbelydru i’r DU ar yr amod eu bod yn bodloni rheolau penodol. Mae Rheoliadau Arbelydru Bwyd (Cymru) 2009 yn nodi’r gofynion o ran cynhyrchu, mewnforio a gwerthu bwyd wedi’i arbelydru yn y DU. Rhaid i’r bwyd ddod o gyfleuster cymeradwy a rhaid darparu’r dogfennau cywir gyda’r bwyd. Mae deddfwriaeth gyfatebol ar waith yn Lloegr, Gogledd Iwerddon a’r Alban hefyd.\nDefnyddiwch y ddolen isod i gael mwy o wybodaeth am fewnforio bwyd wedi’i arbelydru.\nPa ddulliau arbelydru a ganiateir?\nMae’r Rheoliadau Arbelydru Bwyd yn caniatáu pedwar dull arbelydru, sef:\npelydrau gama o’r radioniwclid cobalt-60\npelydrau gama o’r radioniwclid caesium-137\npelydrau X a gynhyrchir o ffynonellau peiriant a weithredir ar neu islaw lefel ynni o 5 MeV\nelectronau a gynhyrchir o ffynonellau peiriant a weithredir ar neu islaw lefel ynni o 10 MeV\nBle mae bwydydd yn cael eu harbelydru?\nMae bwydydd yn cael eu harbelydru mewn cyfleusterau arbelydru awdurdodedig sy’n cael eu rheoleiddio ac sy’n destun arolygiadau diogelwch llym.\nAr hyn o bryd, mae un cyfleuster arbelydru bwyd trwyddedig ar gael yn y DU. Mae dros 20 cyfleuster ar gael yn aelod-wladwriaethau eraill yr Undeb Ewropeaidd (UE) a 10 cyfleuster tu allan i’r UE (tri yn Ne Affrica ac India, dau yng Ngwlad Thai ac un yr un yn Nhwrci a’r Swistir). Dim ond cyfleusterau a gymeradwywyd gan yr UE a gaiff fewnforio’r bwydydd hyn i’r DU.\nSut fydda i’n gwybod bod bwyd wedi’i arbelydru?\nRhaid rhoi label ar unrhyw fwyd sydd wedi’i arbelydru i ddweud ei fod wedi’i arbelydru (irradiated) neu’i drin ag ymbelydredd ïoneiddio (treated with ionising radiation). Os yw bwyd wedi’i arbelydru’n cael ei ddefnyddio fel cynhwysyn mewn bwyd arall, dylai’r geiriau ‘wedi’i arbelydru’ (irradiated) neu ‘wedi’i drin ag ymbelydredd ïoneiddio’ (treated with ionising radiation) ymddangos wrth ymyl y cynhwysyn yn y rhestr gynhwysion. Os nad yw’r bwyd wedi’i arbelydru wedi’i becynnu ymlaen llaw, rhaid i’r geiriau hyn ymddangos ynghyd ag enw’r cynnyrch ar arwydd neu hysbysiad uwchlaw neu wrth ymyl y cynhwysydd lle mae’r cynnyrch wedi’i leoli.\nPa wiriadau sy’n cael eu cyflawni?\nMae’r Pwyllgor Safoni Ewropeaidd (CEN) wedi dilysu deg prawf safonol i ganfod gwahanol fwydydd sydd wedi’u harbelydru, gan gynnwys perlysiau a sbeisys, dofednod a chig sy’n cynnwys esgyrn a chynhyrchion sy’n cynnwys brasterau.\nMae swyddogion safonau masnach yr awdurdodau lleol yn cyflawni gwiriadau i sicrhau bod unrhyw gynhyrchion sydd wedi’u labelu’n anghywir yn dod i’r amlwg. Caiff y canlyniadau eu trosglwyddo i’r Comisiwn Ewropeaidd a’u cyhoeddi mewn adroddiadau blynyddol.\nYdy hi’n ddiogel bwyta bwyd sydd wedi bod drwy sganiwr pelydr X, er enghraifft mewn maes awyr?\nYdy. Mae’r sganwyr pelydr X a ddefnyddir i archwilio bagiau mewn meysydd awyr yn defnyddio llawer llai o egni ac yn cynhyrchu llawer llai o ymbelydredd na’r ffynonellau ymbelydredd a ddefnyddir mewn cyfleusterau arbelydru bwyd. Gellir defnyddio cymaint â 10,000 Gy o ymbelydredd i brosesu bwyd. Mae sganwyr pelydr X yn defnyddio llai na 0.5 Gy. Mae’n anodd iawn, os nad yn amhosibl, canfod unrhyw newid i fwyd ar ôl iddo fod drwy sganiwr pelydr X.\nYn wir, mae llawer o’r peiriannau pelydr X (mewn meysydd awyr, er enghraifft) yn defnyddio dos mor isel fel nad ydynt yn effeithio ar ffilm ffotograffig.\nSut ddylwn i storio neu drin a thrafod bwyd wedi’i arbelydru?\nOs ydych yn storio neu’n cludo bwyd wedi’i arbelydru i’w werthu, rhaid i chi sicrhau bod y dogfennau cywir yn cael eu cadw gyda’r bwyd hyd nes iddo gael ei werthu i’r cwsmer neu’r arlwywr terfynol. Dylai gynnwys gwybodaeth am sut a ble y cafodd y bwyd ei arbelydru. Y cyfleuster arbelydru fydd yn darparu’r wybodaeth hon.\nTudalennau cysylltiedig (fersiwn Gymraeg ar ei ffordd)


Gwrychoedd uchel (Deddf Ymddygiad Gwrthgymdeithasol 2003 - Rhan 8)- Adran Cynllunio - CBSW\nEr mwyn diogelu ein hamgylchedd naturiol rhag cael ei ddinistrio a’i niweidio diogelir llawer o blanhigion ac anifeiliaid yn gyfreithiol gan ddeddfwriaeth Genedlaethol ac Ewropeaidd. Mae’r diogelu hwn yn cynnwys nid yn unig yr anifail ei hun ond hefyd ei gynefin ar gyfer magu, bwydo neu gysgodi. Mae angen ardal eang ar lawer o anifeiliaid er mwyn chwilio am fwyd ar adegau gwahanol o’r flwyddyn pan fo bwyd yn brin, neu amrywiaeth o fathau o dirwedd lle gallant ddewis safleoedd addas ar gyfer magu neu aeafgysgu. Mae hyn yn cynnwys rhai anifeiliaid sy’n rhannu’u hamser rhwng byw mewn dŵr neu ar dir.\nMae presenoldeb posibl rhywogaethau a warchodir yn fater i’w ystyried wrth benderfynu ar gais cynllunio. Mae’r ystyriaeth hon yn golygu gofyn am gyflwyno adroddiadau ecolegol wrth gyflwyno ceisiadau cynllunio pan fo’n rhesymol tybio eu bod yn bresennol. Gallai hyn fod oherwydd agosrwydd cais arfaethedig at safle a ddynodwyd oherwydd ei harddwch naturiol gyda nodwedion tirweddol a allai gynnal ystod o blanhigion ac anifeiliaid.\nPan ddarganfyddir bod rhywogaethau a warchodir yn bresennol bydd amodau cynllunio yn lleihau effeithiau niweidiol datblygiad arfaethedig. Rhoddir diogelwch arbennig i fadfallod dŵr cribog, dyfrgwn, ymlusgiaid, ystlumod, moch daear, tylluanod gwynion a llygod dŵr dan ddeddfwriaeth Genedlaethol ac Ewropeaidd, ac mae angen ystyriaeth ychwanegol a gofal rhag tarfu ar adar sy’n nythu yn ystod y tymor magu.\nMae polisïau i ddiogelu amrywiaeth a digonedd bywyd, y cyfeirir ato yn gyffredinol fel bioamrywiaeth, wedi’u cynnwys yn y Cynllun Datblygu Unedol. Mae gan Gyngor Wrecsam 4 Ardal Cadwraeth Arbennig ac 18 Safle o Ddiddordeb Gwyddonol Arbennig (SSSI), 200 Safle Bywyd Gwyllt ac 1 Warchodfa Natur Leol. Yn benodol, mae’r ardal yn adnabyddus am ei phoblogaeth fawr o fadfallod dŵr cribog. Gall yr amffibiaid hyn deithio pellteroedd mawr hyd at 500 metr. Deuir o hyd iddynt mewn amrywiaeth o gynefinoedd sy’n cynnwys ardaloedd llaith, ffosydd bas, pyllau, glaswelltiroedd a thir diffaith. Er enghraifft, mae’n ddigon tebygol y deuir o hyd iddynt mewn mannau lle ceir rwbel megis ardaloedd adeiledig.\nArolygon rhywogaethau a warchodir\nEr mwyn gwneud asesiad llawn i effaith datblygiad ar rywogaethau a warchodir, fel arfer bydd angen cyflwyno arolwg manwl o rywogaethau a warchodir gyda’r cais cynllunio yn unol â Nodyn Cyngor Technegol 5 - “Gwarchod Natur” a gyhoeddwyd gan Lywodraeth Cynulliad Cymru.\nDim ond pan gynhelir hwy yn y tymor cywir y mae arolygon yn llwyddiannus. Dyna pryd y maent yn cadarnhau p’un a oes math penodol o rywogaeth a warchodir yn bresennol ai peidio. Gall adeg y flwyddyn ar gyfer cynnal arolwg amrywio yn ôl y rhywogaeth, ond gellir dibynnu ar y mwyafrif o ganlyniadau arolygon pan gynhelir hwy ar yr adeg orau bosibl, sy’n dechrau yn y gwanwyn ac a adnabyddir fel y tymor magu. Gall hyn beri cyfnod hirfaith cyn y gellir dechrau’r datblygiad, wrth aros am amser mwyaf priodol y flwyddyn i gynnal arolwg. I gael eu derbyn gan y Cyngor, rhaid i arolygon gael eu cynnal\nar yr adeg gywir o’r flwyddyn\ngan arolygwr â phrofiad priodol\ngan ddefnyddio’r fethodoleg gywir\nyn gywir a chydag adroddiad llawn\nMae’r wybodaeth ganlynol yn rhestru rhai o’r amgylchiadau mwyaf cyffredin pryd y gallai fod angen arolygon ecolegol ac mae’n nodi adegau gorau’r flwyddyn i’w cynnal. Gobeithir y bydd y wybodaeth hon yn caniatáu i ymgeiswyr gynllunio arolygon ecolegol ymlaen llaw a chynorthwyo’r posibilrwydd o oedi annisgwyl.\nDatblygiad o fewn 500 metr i bwll: Madfall dŵr gribog – arolwg o ganol mis Mawrth i ganol mis Mehefin, yn cynnwys o leiaf ddau ymweliad rhwng canol mis Ebrill a chanol mis Mai.\nDatblygiad o fewn 15 metr i ffos, nant neu afon: Llygoden ddŵr neu ddyfrgi – arolwg mis Mawrth i fis Hydref.\nDymchwel neu newid defnydd adeiladau:\nYstlumod (arolwg unrhyw adeg o’r flwyddyn, ond gallai fod angen arolwg yn ystod gwanwyn i hydref mewn rhai amgylchiadau) i bennu pa rywogaeth o ystlum sydd yno.\nTylluanod gwynion – Y tymor magu yw misoedd Mawrth – Awst, ond gellir cynnal adolygon drwy gydol y flwyddyn i bennu a ydynt yn debygol o fod yn bresennol.\nAdar yn magu – Nid oes angen arolwg ond rhwng 1af Mawrth a 31ain Awst, (fel arfer gellir dechrau gwaith y tu allan i’r cyfnod hwn unwaith y rhoddir caniatád cynllunio).\nDatblygiad sy’n golygu codi gwrychoedd neu brysgoed neu dorri coed: Arolwg adar yn magu, yn angenrheidiol rhwng 1af Mawrth a 31 Awst, (fel arfer gellir gwneud gwaith y tu allan i’r cyfnod hwn unwaith y rhoddir caniatád cynllunio).\nDatblygiad sy’n golygu torri coed a thyllau ynddynt, boncyffion gwag neu agennau:\nYstlumod – Mae amser arolwg yn amrywio’n fawr gan ddibynnu ar ba rywogaeth o ystlum, ond fel arfer bydd angen cynnal arolygon yn ystod gwanwyn – hydref.\nTylluanod gwynion – y tymor magu yw mis Mawrth – mis Awst, ond fel arfer gellir cynnal arolygon drwy gydol y flwyddyn.\nDatblygiad sy’n golygu colli cynefinoedd rhannol naturiol neu nodweddion â gwerthoedd gwarchod natur iddynt fel coedwigoedd, pyllau, glaswelltiroedd neu dir gwastraff:\nEfallai y bydd angen arolwg ecolegol llawn o’r safle i roi cyfrif am bob rhywogaeth a warchodir a hefyd i asesu gwerth y safle yn gyffredinol o ran gwarchod natur. Gallai arolwg ecolegol llawn gymryd misoedd lawer i’w gwblhau. Dylid ystyried gwneud arolwg o’r fath yn ystod camau cyntaf cynllunio datblygiad.\nAr ôl cwblhau arolwg\nDylid anfon adroddiad manwl o’r arolwg a’i ganfyddiadau at y Cyngor fel rhan o gais cynllunio. Os na ddarganfyddir unrhyw dystiolaeth o rywogaeth a warchodir yn ystod yr arolwg, yna ni fydd angen unrhyw weithredu pellach. Fodd bynnag, os oes rhywogaethau a warchodir yn bresennol, gallai fod yn angenrheidiol cyflwyno manylion am sut y gellid lleihau unrhyw effeithiau a allai fod yn andwyol i’r datblygiad. Mewn sawl achos gallai hyn olygu gwneud gwaith ar adegau penodol o’r flwyddyn neu gynnal a chadw cynefin naturiol ar y safle. Mewn achosion eithriadol efallai y bydd angen adolygu datblygiadau arfaethedig fel bo lle i rywogaeth a warchodir neu gallai’r cais gael ei wrthod.\nDylid cofio gan ei bod yn anodd rhagweld ble bydd rhywogaeth a warchodir yn digwydd, ei bod o fudd bob amser i ymgynghori ag ymgynghorydd ecologol am gyngor yn ystod cam cyntaf cynllunio datblygiad.\nAdran Cymunedau a Llywodraeth Leol\nSy’n cynnwys llawer o wybodaeth am wrychoedd uchel.


AC y Rhondda yn Annog Gweithredu i Wella Signal Ffonau Symudol - Leanne Wood - Rhondda Plaid Cymru CYM\nPostiwyd ar September 30 2016, 2:59 yh\nMae Ofcom wedi lansio ap fydd yn ceisio ymchwil torfol gan ddefnyddwyr ffonau clyfar Android i gael gwell data am dderbyniad ffonau symudol, pa mor ddibynadwy yw galwadau llais, perfformiad band eang symudol a phrofiadau ac arferion defnyddwyr.\nCaiff y wybodaeth ei fwydo i amrywiol brosiectau ymchwil Ofcom, gan gynnwys astudiaeth newydd yn cymharu ansawdd gwasanaeth cwmniau telegyfathrebu yng ngwanwyn 2017.\nDywedodd Ms Wood o Benygraig fod yr ap yn gyfle i wella signal ffonau symudol ar hyd a lled y Rhondda.\n“Mae llawer o bobl yn y Rhondda dan anfantais oherwydd derbyniad gwael ffonau symudol yn eu hardal,” meddai Ms Wood. “Gall hyn fod yn rhwystredig iawn, yn enwedig i’r sawl sy’n dibynnu ar eu ffonau symudol at ddibenion gwaith.\n“Os bydd digon o bobl yn y Rhondda yn llawrlwytho’r ap hwn ac yn bwydo i mewn i’r prosiect torfol hwn, rwy’n gobeithio y gorfodir cwmniau ffonau symudol i weithredu, ac y mae’n hen bryd i hyn ddigwydd.\n“Mewn llefydd fel Cwmparc, lle mae cynghorwyr lleol Plaid Cymru eisoes wedi cynnal arolwg yn amlygu anfodlonrwydd â’u signal ffonau symudol, mae gwir angen gwella’r signal.\n“Mae’r un peth yn wir am lawer ardal arall yn y Rhondda. Yn y Porth er enghraifft, lle mae swyddfa f’etholaeth i, mae problemau gyda derbyniad ffonau symudol.\n“Nid yw’r sefyllfa bresennol yn dda i bobl y Rhondda ac nid yw’n dda i fusnesau lleol chwaith. Mae angen ei wella, ac y mae’r prosiect hwn yn un ffordd i ni amlygu’r gwasanaeth gwael a gawn yn y Rhondda.”\nMae modd llawrlwytho’r ap, sef Ofcom Mobile Research, o’r Google app store trwy glicio ar y ddolen hon: https://play.google.com/store/apps/details?id=com.p3group.insight.ofcomresearch\nOFCOM Rhondda ffonau symudol signal Cwmparc Porth


Crysau-T / polo → Dillad gweithio • brodwaith cyfrifiadurol P&M proffesiynol\nCrysau-t / polo mae'n ddetholiad eang crysau-t o ansawdd uchel Perffaith ar gyfer defnydd bob dydd, ar gyfer staff a hysbysebu dillad.\nMae amrywiaeth fawr o gynhyrchion yn caniatáu ichi addasu'r pryniant i'ch anghenion yn y categorïau premiwm a safonol. Mae crysau-T ar gael mewn amrywiol ddyluniadau, arddulliau a lliwiau, gyda breichiau byr a hir. Yn ogystal â chrysau-T / polos traddodiadol, rydym yn cynnig crysau-T rhybuddio gydag elfennau myfyriol.\nMae ansawdd uchel y crysau-t yn sicrhau bod eu hansawdd yn cael ei gynnal ar ôl golchi dro ar ôl tro, ac mae eu pwysau gorau posibl yn sicrhau eu bod yn cynnal eu ffurf wreiddiol am amser hir.\nDylid rhoi sylw arbennig i'r casgliad crys-T sy'n seiliedig ar dechnoleg DRYCH GWEITHREDOLsy'n gweithio'n dda iawn mewn amodau sydd â risg uchel o chwysu. Gellir defnyddio dillad o'r fath nid yn unig y tu mewn ond hefyd y tu allan i adeiladau, yn dibynnu ar yr anghenion.\nCrysau-t / polo - bob dydd kcysur defnydd\nCrysau-t / polo gwnio gyda sylw i fanylion. Mae mireinio esthetig mewn manylion yn ei wneud yn gynnyrch a fydd yn gweithio mewn llawer o ddiwydiannau a gyda mwy o weithgaredd corfforol. Maent yn gyfystyr â set o baramedrau perfformiad delfrydol. Mae prisiau cystadleuol a dewis eang yn arbennig o bwysig wrth brynu dillad gwaith i'r criw cyfan.\nMae crysau-T wedi'u gwneud o ffabrigau hyblyg a meddal i'r cyffwrdd yn rhoi ymdeimlad o gysur wrth eu defnyddio. Diolch i'w priodweddau, maent yn addasu i'r corff wrth sicrhau rhyddid i symud. Mae deunyddiau anadlu yn lleihau'r risg o chwysu gormodol, sy'n arbennig o bwysig ar dymheredd uchel.\nAr gael yn ein siop Gwerthfawrogir crysau-T / polos am eu dyluniad cyffredinol, bythol.\nMaen nhw'n boblogaidd iawn crysau-t o ansawdd premiwmsy'n amddifad o wythiennau ochr.\nBydd y ffabrig o ansawdd uchel yn gwrthsefyll hyd yn oed y defnydd dwysaf. Mae'n werth nodi bod delwedd y staff yn dylanwadu ar ganfyddiad y brand. Am y rheswm hwn, mae'r buddsoddiad mewn dillad o ansawdd uchel yn bwysig er mwyn cynnal ymddangosiad impeccable ar ôl wythnosau lawer o ddefnydd. Diolch i'r pris cystadleuol, ni fydd codi dillad i'r criw yn faich ariannol mawr.\nCrysau-t gweithwyr arwyddion rhybuddio yn gynhyrchion sy'n cwrdd â'r holl safonau sy'n berthnasol ar hyn o bryd i gynnal rheolau diogelwch. Maent yn gwella gwelededd nid yn unig y tu mewn i'r adeilad, ond y tu allan hefyd. Mae ein cynnig yn cynnwys modelau o'r ansawdd uchaf yn unig gan wneuthurwyr parchus. Maent yn dod mewn sawl amrywiad gwahanol, sy'n ei gwneud hi'n haws dewis rhywbeth addas.\nY fantais fawr yw'r ffaith bod yr eiddo'n aros hyd yn oed ar ôl llawer o olchi. Crysau-T Rhybudd wedi'u gwneud o ddeunyddiau ardystiedig nad ydynt yn llidro'r croen nac yn achosi effeithiau negyddol. Diolch i'w bwysau isel, ni fydd yn faich mewn amodau tymheredd uchel. Maent yn addas ar gyfer y ddau ryw.\nCrysau-T ar gyfer pob tymor\nGall y crysau-T llewys hir a gynigir fod yn berffaith ar gyfer y wisg a osodir ar gyfer gweithwyr. Mae'r modelau sydd ar gael wedi'u gorffen gan roi sylw i'r holl fanylion, a fydd yn bodloni'r cwsmeriaid mwyaf heriol hyd yn oed. Mae tapiau atgyfnerthu yn helpu i gadw'r ffurf gywir a lleihau'r risg y bydd y ffabrig yn twyllo. Mae deunyddiau ardystiedig hyd yn oed yn sensitif i groen sensitif.\nMae'r holl fodelau yn ddelfrydol ar gyfer brodwaith cyfrifiadurol. Mae Crysau-T / Polówki gyda'ch logo eich hun yn gofyn am ddyluniad unigol a fydd wedi'i addasu'n llawn i ddewisiadau'r cleient. Dim ond ar ôl i'r cleient gael cymeradwyaeth lawn y gweithredir y gorchymyn.\nWrth weithio, rydym yn defnyddio uwch peiriannau yn ein parc peiriannau ein hunain. O ganlyniad, mae hyn yn trosi i gywirdeb eithriadol crefftwaith - bydd hyd yn oed y manylion lleiaf yn cael eu mireinio'n llawn.\nGellir prynu'r ystod lawn o fodelau yn ein siop ar-lein www.pm.com.pl neu yn ein siop ar Allegro "CYNHYRCHWR-BHP".\ncrys-t gwyncrys-t menywod gwyn gyda phrintcrys-t gwyn gyda phrintti ffrâm y corff - crys-t gyda phrintcrys-t du gyda phrintacademi sych - crys-t gyda phrintdyfalu cnydio - crys-t wedi'i argraffucrys-t hm gyda phrintjasa - crys-t printiedigti logo - crys-t gyda phrintti bach main poced monogram - crys-t gyda phrintcrys-perffaith perffaith - crys-t gyda phrintailadrodd tî - crys-t gyda phrintcrys-t robloxti streipiau - crys-t gyda phrintcrys-tcrys-t mamolaeth gyda phrintcrys-t menywodcrys-t menywod gwyn gyda phrintcrys-t menywod gyda phrintcrys-t i blant gyda phrintcrys-t plant gyda phrintcrys-t llewys byr menywod gyda phrintcrys-t dynioncrys-t dynion allegrocrys-t gwrywaidd gyda phrintcrys-t dynion gyda phrint gwyncrys-t dynion gyda phrint beic modurffug crys-tcrys-t robloxcrys-t tommy hilfigercrys-t printiedigcrys-t gyda phrint 3dcrys-t gyda phrint allegrocrys-t gyda phrint penddelwcrys-t gyda allegro menywod printcrys-t gyda phrint cwmnicrys-t gyda gliwice printcrys-t gyda phrint gwrywaiddcrys-t gyda phrint llygoden mickeycrys-t gyda phrint ar y cefncrys-t print arferolcrys-t gyda phrint beiccrys-t gyda phrint wynebcrys-t gyda phrint Warsawcrys-t gyda phrint blaiddcrys-t gyda'ch print eich huncrys-t gyda phrint dwyreiniolcrys-t gyda'ch print eich huncrys-t gyda'i logo ei hun allegrotî talan - crys-t wedi'i argraffuy ti perffaith - crys-t printiedig


Rhoi sylw i ... Sali Burns | Gwyddorau Iechyd | Prifysgol Bangor\nRhoi sylw i ... Sali Burns\nO ble rwyt ti’n dod yn wreiddiol?\nRwy’n dod o Benrhyn-coch ger Aberystwyth. Ers gadael y fferm deuluol pan oeddwn yn 17 oed rwyf wedi byw yng Nghaerfyrddin, Swydd Sussex, Swydd Surrey, Llundain a Chaerdydd cyn ymgartrefu yn ardal Caernarfon 20 mlynedd yn ôl.\nPam benderfynaist ti ar yrfa mewn nyrsio?\nWel, nyrsio yw fy ail yrfa. Roedd fy ngyrfa gyntaf yn theatr a’r cyfryngau. Yn y blynyddoedd cynnar, gweithiais ar brosiectau drama efo pobl gydag anawsterau iechyd meddwl neu anabledd dysgu. Mwynheais ddod i nabod y bobl yma yn fawr iawn ond roeddwn yn ymwybodol nad oedd ganddof ddealltwriaeth iawn o’u bywydau na’r heriau oedd ganddynt. Wrth I amser fynd yn ei flaen, symudais i weithio ar gynhyrchu rhaglenni teledu a ffilmiau. Felly am sawl blwyddyn nid oedd ganddof unrhyw gysylltiad efo cynlluniau celfyddyd gymunedol. Yna, pan syrthiodd fy ffrind pennaf yn wael ofnadwy, newidiodd rhywbeth ynof a phenderfynais nad oeddwn am weithio yn y cyfryngau rhagor. Roeddwn am archwilio'r posibiliad o hyfforddi fel nyrs iechyd meddwl. Cyfarfuais efo darlithwyr iechyd meddwl ym Mhrifysgol Bangor ac yna cychwynnais fy hyfforddiant nyrsio fis Mawrth 1999. Rwy’n falch iawn dweud gwellodd fy nghyfaill yn llwyr o’i salwch.\nBeth oedd yn straen pan oeddet yn fyfyrwraig nyrsio?\nYn annisgwyl, ddaru fi ddod yn feichiog ym mlwyddyn 1 y cwrs ac wedyn oeddwn yn rhiant sengl dros flynyddoedd 2 a 3. Roedd yn dipyn o straen ceisio cyflawni bob dim ond roedd fy nheulu a’m nghyfeillion agos yn gefnogol iawn. Hefyd darganfyddais sgiliau rheoli amser a hunanddisgyblaeth nad oeddwn yn ymwybodol oedd yn bodoli ynof gynt! Pan orffennais y cwrs a chymhwyso fel nyrs, profais hwb mawr i’n hunanhyder oherwydd fy mod mor falch o’r hyn oeddwn wedi llwyddo ei wneud serch (neu efallai oherwydd) yr heriau.\nPa waith wyt ti wedi bod yn ei wneud ers cymhwyso fel nyrs?\nO 2002-2013 roeddwn yn therapydd grŵp ac yn aelod o’r tîm iechyd meddwl cymunedol yng Nghonwy. Yna o 2013-2017 fi oedd y therapydd seicolegol ar gyfer canser, gofal lliniarol ac anhwylderau gwaedu yng Ngwynedd a Môn.\nDyweda ychydig wrthym ni am ymwybyddiaeth ofalgar.\nEr bod ymarferion ymwybyddiaeth ofalgar yn tarddu o draddodiadau Dwyreiniol, nid yw ymwybyddiaeth ofalgar mewn iechyd a gofal yn grefyddol o gwbl. Mae'r rhai sy’n ymarfer ymwybyddiaeth ofalgar yn teimlo ei fod yn medru helpu llawer gyda straen. Y ffordd mae hyn yn gweithio yw - wrth ymarfer ymwybyddiaeth ofalgar rydym yn dysgu sylwi nid yn unig ar ein meddyliau a’n teimladau ond hefyd ein brwydrau mewnol. Rydym ni yn dueddol o eisiau dal gafael mewn teimladau rydym yn eu mwynhau ac i wthio yn erbyn neu anwybyddu profiadau annymunol - fel straen. Mae ymwybyddiaeth ofalgar yn medru lleihau'r tueddiadau yma i ddal ymlaen neu wthio i ffwrdd. Yna medrwn ganolbwyntio yn llawn ar brofiadau pleserus neu medrwn adael fynd ar y gor-feddwl a’r brwydro efo profiadau annymunol er mwyn blaenoriaethu gofalu am ein hunain yn well yng nghanol y straen neu’r trallod.\nBe sy’n achosi straen i ti?\nRhianta! (Er bod rhianta hefyd yn medru bod yn hyfryd). Pobl yn dweud celwydd. Pwysau amser.\nSut wyt ti’n ymdopi efo straen?\nY peth cyntaf rwy’n ei wneud yw camu i ffwrdd o’r sefyllfa mor gynted â phosib. Yna rwy’n defnyddio technegau ymwybyddiaeth ofalgar. Y peth cyntaf rwy’n ei wneud yw talu sylw i’r man yn y corff lle rwy’n profi’r teimlad o straen. Yna rwy’n sylwi ar y meddyliau sy’n troi yn fy ymennydd. Yna rwy’n ceisio adnabod pa feddyliau sy’n ddefnyddiol a pha rai sy’n gwaethygu’r sefyllfa - yna gadael mynd y gorau fedrai ar y meddyliau sydd ddim yn fuddiol. Rwy’n gweithio gyda’r teimlad o straen yn y corff drwy adael iddo fodoli ond hefyd ceisio ymlacio oddi amgylch y teimlad yn hytrach na thynhau neu ddymuno nad oedd yno yn y lle cyntaf. Yna, y cam olaf ar gyfer delio efo fy straen yn y presennol, rwy’n talu sylw i’m hamgylch - yn sylwi ar sut mae pethau’n edrych, yn swnio ac yn teimlo. Mae hyn yn fy nhynnu yn ôl i realaeth ac yn atal fy meddyliau rhag troelli allan o bob rheolaeth.\nBe mae bywyd wedi dysgu ti hyd yn hyn?\nMae bywyd - ac ymwybyddiaeth ofalgar - wedi fy nysgu i fod yn garedicach gyda fi fy hun. Mae bod yn fwy caredig tuag at fy hun wedi golygu fy mod yn medru derbyn yn well nad wyf yn berffaith. Yn ddiddorol. Mae hyn wedyn wedi rhyddhau fy sylw i fedru bod yn fwy presennol (ac efallai mwy caredig) ar gyfer y bobl o’m cwmpas.\nBeth fyddet ti’n ei ddweud wrth fyfyrwyr nyrsio sy’n teimlo dan straen?\nBydda’n garedig tuag at dy hun (wele uchod)\nBydda’n realistig ynglŷn yr hyn fedri di ei wneud/gyflawni\nParhau i gyfathrebu efo’r bobl sydd â gofal tuag atat ti\nMireinia dy sgiliau rholi amser\nCael llawer o cwtchus addas


Cartref Newyddion Eitemau newyddion Troi eiddo gwag yn gartrefi\nMae Cyngor Bwrdeistref Sirol Conwy yn tynnu sylw at y cymorth sydd ar gael i berchnogion eiddo gwag, yn cynnwys safleoedd masnachol, i helpu i ryddhau’r tai posibl.\nMae gan Gonwy oddeutu 1,700 o aelwydydd ar eu rhestr aros am bob math o eiddo. Mae gan yr aelwydydd hyn i gyd anghenion o ran tai. Ar unrhyw adeg, mae gan y sir oddeutu 2,500 o eiddo gwag mewn perchnogaeth breifat. Mae llawer o’r rhain yn wag dros dro a byddant yn dod yn ôl i ddefnydd o fewn ychydig fisoedd. Ond, bydd dros 1,500 ohonynt - sydd yr un faint o dai ag sydd yno mewn pentref yr un maint â Llanrwst* - yn aros yn wag am fwy na 6 mis a llawer ohonynt yn wag am sawl blwyddyn, tra bo llawer o aelwydydd yn cael trafferth dod o hyd i lety fforddiadwy yn yr ardal.\nMae Swyddogion Tai Gwag y Cyngor yn annog perchnogion eiddo gwag i gysylltu â nhw i ganfod pa gymorth allai fod ar gael iddynt i ddod â’r eiddo gwag, sy’n adnodd gwastraffus, yn ôl i ddefnydd.\nMae gan y Cyngor benthyciad gwella eiddo di-log o hyd at £35,000 ar gael ar gyfer eiddo sydd wedi bod yn wag am 6 mis neu fwy sydd angen gwaith i alluogi iddynt gael eu gwerthu neu eu rhentu ar ddiwedd y gwaith ailwampio.\nMae grantiau o hyd at £20,000 hefyd ar gael i unigolion wneud gwaith angenrheidiol ar eiddo sydd wedi bod yn wag am 6 mis (neu i rywun sydd wedi prynu eiddo sydd wedi bod yn wag ers 6 mis), ac sy’n fodlon rhentu’r eiddo i bobl sydd ag anghenion o ran tai, ar gyfradd fforddiadwy, am o leiaf 5 mlynedd.\nMae cynlluniau prydlesu hefyd ar gael i eiddo gwag. Mae’r grantiau’n amrywio o £5,000 i £25,000 (yr uchafswm sydd ar gael os yw’r eiddo wedi bod yn wag am 6 mis neu fwy) i gwblhau gwaith a nodwyd gan y Cyngor, yn gyfnewid am brydlesu’r eiddo (5 i 20 mlynedd). Lle bydd gwaith atgyweirio a chynnal a chadw yn cael ei gynnwys, y rhent wedi’i sicrhau a chymorth a rheolaeth lawn yn cael ei ddarparu i’r tenantiaid yn ystod y cyfnod hwnnw.\nMae cyngor a chymorth parhaus ar gael i landlordiaid gan yr awdurdod lleol hefyd, gyda Fforymau Landlordiaid rheolaidd yn cael eu cynnal. Mae hwn yn gyfle gwych i landlordiaid ganfod mwy am unrhyw gynlluniau neu arian a allai fod ar gael, newidiadau mewn deddfwriaeth, gofynion iechyd a diogelwch, rhwymedigaethau Rhentu Doeth Cymru, defnyddio ynni'n effeithlon, ac i roi cyngor cyffredinol a chanllawiau ymarfer da ar bob agwedd o rentu eiddo.\nAm fwy o wybodaeth, gall perchnogion eiddo fynd ar wefan y Cyngor, neu gysylltu â Swyddogion Eiddo Gwag y Cyngor ar 01492 574633 neu 01492 574235 neu taigwag@conwy.gov.uk\n*Ffynhonnell: Cyfrifiad 2011 proffil ardal - Llanrwst (conwy.gov.uk)\nWedi ei bostio ar 13/06/2022


Rydych chi yma: Hafan > Cyrsiau Israddedig > Therapeutic Child Care\nFdA Gofal Plant Therapiwtig\naddysgwyd y cwrs arlein rhan fwyaf\narbenigwch mewn pwnc gradd prin\nymysg y 10 codwr\nmwyaf yn y Guardian University Guide 2019\nCôd UCAS: N/A\nTariff UCAS: 48\nHyd y Cwrs: 2 FL (RhA)\nCynlluniwyd ein cyrsiau arloesol ar gyfer y rhai sy'n gweithio neu'n gwirfoddoli gyda phlant sy’n delio â thrawma. Gwella eich rhagolygon gyrfa drwy arbenigo yn y maes pwnc unigryw hwn.\nMae'r cwrs arbenigol yn rhoi cipolwg hanfodol i drawma plentyndod a thwf ôl-drawmatig ac yn sicrhau bod y rhai sy'n gweithio gyda'r plant mwyaf agored i niwed mewn cymdeithas yn cael eu hyfforddi i'r safon uchaf. Mae'r cwrs yn ymgorffori arfer gorau yn y sector ac yn canolbwyntio ar feysydd allweddol a fydd yn eich galluogi i fod yn arbenigwr gweithgar.\nBob blwyddyn mae tîm a myfyrwyr y rhaglen yn ymuno â'r Consortiwm ar gyfer Cymunedau Therapiwtig i gyflwyno cynhadledd cyffrous ac arloesol, a gefnogir gan Fforwm Gofal Cymru a noddwyd gan sefydliadau blaenllaw ym myd gofal plant. Yn y modd hwn mae gan fyfyrwyr ar y rhaglen hon gyfleoedd i ryngweithio â chynrychiolwyr blaenllaw cenedlaethol a rhyngwladol o ymarfer ac ymchwil o fewn y sector Gofal Plant Therapiwtig.\nTra ni fydd yw pob myfyriwr yn awyddus i symud ymlaen i’r trydedd flwyddyn mae cyfle atodi’r FdA i radd BA llawn (Anrhydedd) mewn Gofal Plant Therapiwtig.\nCwrs unigryw nad yw'n cael ei addysgu'n helaeth yn y DU, sy'n eich galluogi i ddod yn arbenigwr\nMae’r graddau hyn yn seiliedig ar waith ac yn alwedigaethol berthnasol sy'n eich galluogi i astudio ochr yn ochr â'ch swydd neu'ch gwaith gwirfoddol\nAr ôl darlith gychwynnol yn y brifysgol mae'r cyrsiau hyn yn cael eu cyflwyno'n bennaf ar-lein drwy ddefnyddio ein amgylchedd dysgu rhithiol drwy Moodle, gan gynnwys trafodaethau, seminarau a thiwtorialau ar-lein\nAddysgir y cyrsiau gan staff arbenigol ac mae darlithwyr gwadd sy'n weithwyr proffesiynol lleol yn y diwydiant\nYm mlwyddyn un, byddwch yn gosod sylfeini eich sgiliau astudio academaidd tra hefyd dysgu elfennau sylfaenol gwaith sy'n seiliedig ar berthynas gyda phlant. Mae ffocws ar ddatblygu eich cyfathrebu llafar ac ysgrifenedig ochr yn ochr â dysgu am y gwerthoedd, y wybodaeth a'r sgiliau sy'n sail gofal plant therapiwtig.\nDatblygiad a Chwarae Plant\nAstudio mewn Addysg Uwch\nEcsploetiaeth Rywiol Plant: persbectifau Beirniadol ar Ddiogelu\nProfiadau Croes mewn Plentyndod (ACE) a'r Amgylchedd Amddiffynnol\nMae blwyddyn dau yn canolbwyntio ar gymhwyso theori i ymarfer. Ym mlwyddyn dau byddwch yn cymhwyso modelau damcaniaethol i hyrwyddo modelau ymlyniad a modelau ymarfer ar sail trawma. Mae ffocws ar ddatblygu'r hunan drwy sgiliau therapiwtig ac adfyfyrio beirniadol.\nTrawma a Gwydnwch\nDamcaniaeth Ymlyniad Cymhwysol\nCyfathrebu Trwy Fframwaith Therapiwtig\nDatblygiad Rhywiol ac effaith Cam-drin Rhywiol\nI ddechrau'r Radd Sylfaen, bydd angen arnoch:\nRhaid i bob myfyriwr fod yn ymarferwyr gofal plant presennol a gwaith â thâl neu’n wirfoddol o o leiaf ddeg awr yr wythnos yn y sector gofal plant, o ddewis gyda phlant sy'n 'derbyn gofal'. Os nad oes gennych brofiad cyflogaeth perthnasol fe'ch cynghorir yn y lle cyntaf i gael sgwrs anffurfiol gydag un o'n tiwtoriaid.\nRhaid i chi hefyd fod yn gallu trafod amser i ffwrdd oddi wrth eich gweithle i fynychu darlithoedd (tua deuddeg diwrnod bob blwyddyn academaidd).\nDiploma Lefel A 3 mewn Plant a Phobl Ifanc neu NVQ lefel 3 yn ymwneud â gweithio gyda phlant a phobl ifanc.\nTGAU Saesneg / Cymraeg (gradd C/4 neu uwch) neu gymhwyster cyfwerth. Bydd lefel AS a chymwysterau lefel 3 Sgiliau Allweddol priodol 3 hefyd yn cael eu hystyried.\nMae'n rhaid i chi gael mynediad i gysylltiad cyfrifiadurol a'r rhyngrwyd.\nCwblhau'r ffurflen gais y brifysgol\nCyfwelir bob ymgeisydd.\nMae pob asesiad yn seiliedig ar eich astudiaethau academaidd ac ar gasglu gwybodaeth yn y gweithle. Rydych yn cael eich asesu mewn amryw o ffyrdd drwy gydol y tair blynedd o astudio, gan gynnwys, traethodau, portffolio, llyfr gwaith, cyflwyniad, chwarae rôl ar fideo a sylwebaeth adfyfyriol.\nByddwch yn cael llawer o gefnogaeth yn enwedig wrth i chi ddechrau datblygu'r sgiliau sydd eu hangen i gwblhau asesiadau. Rhoddir adborth yn ystod ac ar ôl pob asesiad i'ch helpu i greu amrywiaeth o sgiliau ysgrifennu academaidd ac ymarferol.\nI ychwanegu hyblygrwydd, addysgir rhan fawr o'r cwrs hwn ar-lein.\nMae'r gyrfaoedd sydd ar gael i raddedigion y graddau hyn yn cynnwys gweithio gyda phlant mewn cartrefi ac ysgolion preswyl, yn ogystal ag mewn gwaith gofal maeth a chymorth i'r teulu.\nAr gyfer 2020/21, bydd ffioedd hyfforddi Prifysgol Glyndŵr Wrecsam yn £3,000.\nByddwch chi hefyd yn cael hyd i wybodaeth am yr hyn y mae'ch ffioedd yn talu amdano yn adran Cwestiynau Cyffredin y tudalennau hynny.


G8 - Wicipedia\nFforwm rhyngwladol ar gyfer llywodraethau'r Almaen, Canada, y Deyrnas Unedig, yr Eidal, Ffrainc, Japan, Rwsia, ac Unol Daleithiau America oedd yr G8 (Grŵp yr Wyth) a fodolai o 1997 i 2014. Sefydlwyd yn sgil ychwanegu Rwsia at yr G7, a daeth i ben pan gafodd Rwsia ei diarddel yn sgil cyfeddiannu'r Crimea ym Mawrth 2014. Ar un pryd, gyda'i gilydd roedd y gwledydd hyn yn cynrychioli tua 65% o economi'r byd.\nsefydliad rhynglywodraethol, group of major economic countries\n23rd G8 summit, 24th G8 summit, 25th G8 summit, 26th G8 summit, Uwchgynhadledd yr G8, 2001, 28th G8 summit, 29th G8 summit, 30th G8 summit, uwchgynhadledd yr G8, 32nd G8 summit, 33rd G8 summit, 34th G8 summit, 35th G8 summit, 36th G8 summit, 37th G8 summit, 38th G8 summit, Uwchgynhadledd yr G8, 2013\nMap o aelodau'r G8 (gwyrdd tywyll) a'r gwledydd a gynrychiolwyd gan yr UE (gwyrdd golau).\nRoedd gweithgareddau'r grŵp yn cynnwys cynadleddau trwy'r flwyddyn ac ymchwil polisi, sy'n diweddu gyda chynhadledd flynyddol rhwng penaethiaid llywodraethol yr aelodau-wladwriaethau. Cynrychiolwyd y Comisiwn Ewropeaidd yn y cynadleddau hefyd. Pob blwyddyn, byddai aelod-wladwriaethau'r G8 yn cymryd eu tro fel llywyddiaeth y grŵp. Byddai deiliad y llywyddiaeth yn gosod agenda flynyddol y grŵp ac yn cynnal cyfarfod y flwyddyn honno.\n↑ Rhaglen Datblygiad y Cenhedloedd Unedig\nWedi dod o "https://cy.wikipedia.org/w/index.php?title=G8&oldid=10966640"\nLast edited on 13 Awst 2021, at 13:55\nNewidiwyd y dudalen hon ddiwethaf ar 13 Awst 2021, am 13:55.


Llandrindod Fictoriaidd - Ymwelwyr cyntaf i Landrindod\nYmwelwyr cyntaf i Landrindod\nThe Roedd pobl yn gwybod am ddwr mwynol yr ardal ac yn ei ddefnyddio rhyw ychydig o ddyddiad cynnar iawn, ond daeth cannoedd o ymwelwyr i Neuadd Llandrindod o 1749 tan tua 1789. Serch hynny yn dilyn yr ychydig o ddatblygu yma, mae’r tudalennau cynt yn dangos mai llwm iawn a gwag oedd llawer o’r ardal tan yr 1860au.\nOnd roedd rhai lleoedd wedi bod yn darparu ar gyfer pobl oedd eisiau bod mewn awyrgylch iach ac eisiau blasu’r dwr mwynol lleol am gryn amser, megis yr hen ffermdy yma...\nPeidiwch byth â mynd ar wyliau heb eich het silc ! Mae hyd yn oed y fenyw sy’n dal y baban yn gwisgo un !\nMae’r hen ffotograff yma a dynnwyd ar y 18fed Awst 1869 yn un diddorol iawn. (Mae’n dda ein bod wedi gallu rhoi dyddiad mor bendant i lun mor hen, oherwydd fel arfer mae’n rhaid gwneud cryn dipyn o waith detectif – ac weithiau mae’n rhaid dyfalu – er mwyn rhoi dyddiad i lawer ohonynt!)\nMae’r llun yma yn dangos ty o’r enw 'Trefonen', dywedwyd fod y lle wedi cynnig gwyliau hamddenol ond byr i "country gentlemen and clergymen" am "the past century" !\nGallwch weld Trefonen yn agos at ben darn o fap 1833 sydd ar dudalen cynt. Cafodd y rhan yma ei datblygu’n ddiweddarach a daeth yn rhan o’r dref oedd yn tyfu, i’r gogledd ddwyrain o’r canol. Bellach nid oes dim ar ôl o’r hen ffermdy. Darn o


Ty Lawr (FL052) | Y Gorau O Gymru\nMae Ty Lawr yn fwthyn pysgotwr hyfryd sy'n sefyll ar ben ei hun mewn lleoliad perffaith ar lan y dwr yn edrych allan dros harbwr hardd a thraeth Baner Lâs euraidd Bae Cemaes.\n£890 yr wythnos\n£127 y noson\nAmser gadael: 10am\nMae Ty Lawr yn fwthyn pysgotwr hyfryd sy'n sefyll ar ben ei hun mewn lleoliad perffaith ar lan y dwr yn edrych allan dros harbwr hardd a thraeth Baner Lâs euraidd Bae Cemaes, delfrydol ar gyfer hwyl teuluol a chwaraeon dwr. Mae'r bwthyn hwn ar arfordir gogleddol Môn, 13 milltir o Moelfre, 17 milltir o Gaergybi a 25 milltir o'r tir mawr sy'n rhoi mynediad i Barc Cenedlaethol Eryri.\nMae'r bwthyn arfordirol hwn gyda thu mewn steilus sy'n cynnwys ardal fyw agored gyda chegin fawr yn arwain i'r teras haul gyda golygfeydd anhygoel o lan y dwr.\nLolfa gyda llawr derw a ryg drosto, soffas a chadeiriau cyfoes, chwaraewr CDs, teledu gyda derbynnydd digidol, DVD, doc ipod a Wifi. Drysau patio yn arwain i'r ardal eistedd tu allan.\nCegin/Ardal Fwyta gyda lloriau derw, bwrdd a chadeiriau i 8. Cegin gyda'r holl offer angenrheidiol yn cynnwys wyneb gweithio gwenithfaen, ac ynys frecwast gyda stolion. Offer yn cynnwys popty trydan dwbl, hob nwy 6 cylch, meicrodon, oergell/rhewgell, peiriannau golchi a sychu dillad a golchi llestri.\nMae'r ystafelloedd gwely i gyd gydag ensuite.\nYstafell wely 1 gyda dau wely sengl ar y llawr gwaelod gyda ffenestri Ffrengig yn agor allan i'r patio, ac ensuite yn cynnwys cawod cerdded mewn, basn a thoiled.\nMae tair ystafell wely arall ar y llawr cyntaf i gyd gyda teledu.\nYstafell wely 2 gyda gwely maint king ac ystafell ymolchi ensuite yn cynnwys cawod fawr cerdded i mewn, basn a thoiled, a drws allan i falconi gyda panel gwydr.\nYstafell wely 3 gyda gwely dwbl, hefyd gyda drws allan i falconi, ac ensuite gyda cawod cerdded i mewn, basn a thoiled.\nYstafell wely 4 gyda dau wely sengl ac ensuite gyda cawod, toiled a basn.\nMae ystafell ymolchi ychwanegol ar y llawr gwaelod gyda toiled a basn.\nGall gwesteion yn Ty Lawr fwynhau golygfeydd anhygoel ar draws yr harbwr, traeth a'r môr o'r teras tu allan sydd â bwrdd a chadeiriau. Mae lle parcio preifat gyda gât ar gyfer tri car neu gwch, gyda llithrfa fychan sy'n ddelfrydol ar gyfer cychod hwylio neu gaiacau drws nesaf i'r bwthyn. Mae yna lawer i'w ddarganfod yn yr ardal sydd â threftadaeth diwydiannol a morwrol cyfoethog, gyda Byd Copr yn Amlwch a oedd unwaith yn un o'r mwynfeydd copr mwyaf yn y byd. Mae nifer o draethau gwych sy'n addas ar gyfer pob chwaeth, gyda'r llwybr arfordirol yn hollol drawiadol. Mae taith fer yn mynd â chi i Gaergybi, gyda cychod rheolaidd yn croesi drosodd i Iwerddon, a'r warchodfa RSPB yn Ynys Lawd. Gellir cyrraedd Parc Cenedlaethol Eryri mewn tua 30 milltir.\nCroesewir hyd at ddau gi sy'n ymddwyn yn dda\nDillad gwelyau a thywelion yn gynwysedig. Dewch â thywelion eich hun ar gyfer y traeth\nNoder, gan fod y llety hwn ger yr harbwr y dylai plant ifanc gael eu goruchwylio bob amser\nTeitl MrMrsMsMissDrProfSirLordRevMr & MrsMr & MrMrs & MrsLady


Hyfforddiant yn y Gweithle gan y Samariaid | Samaritans\nYou are hereHome > News > Hyfforddiant yn y Gweithle gan y Samariaid\nHyfforddiant yn y Gweithle gan y Samariaid\nErs 10 mlynedd rydyn ni’n cynnig cyrsiau ledled y Deyrnas Unedig a Gweriniaeth Iwerddon sy’n seiliedig ar ein 60 mlynedd o brofiad o ymdrin â galwadau heriol ac emosiynol. Mae'r cyrsiau hyn yn hyfforddi staff ar ddulliau a thechnegau syml ac effeithiol, gan roi i weithwyr y sgiliau a'r hyder maen nhw eu hangen i ymdrin â sefyllfaoedd emosiynol. Mae'r rhain yn cynnwys 'sgiliau gwrando gweithredol', sut i ymateb i bobl gydag empathi, a rhoi i’r staff y sgiliau i ddod â chysylltiadau i ben mewn ffordd gadarnhaol.\nMae'r sgiliau hyn yn ddefnyddiol oherwydd, er y gall gweithwyr deimlo’n aml eu bod wedi cael hyfforddiant digonol am yr agweddau ymarferol ar eu gwaith, mae llawer yn teimlo nad ydyn nhw wedi cael eu paratoi'n ddigonol ar gyfer yr heriau emosiynol sy'n cyd-fynd â’r gwaith hwnnw.\nRydyn ni wedi cydweithio gydag amrywiaeth enfawr o gleientiaid, o sefydliadau elusennol fel Age Cymru a chyrff cyhoeddus fel Cyngor Sir Powys i gwmnïau preifat fel Philips & Cohen.\n"Mae'r hyfforddiant a gawson ni gan y Samariaid wedi helpu i sicrhau y gall ein staff ymgysylltu â chwsmeriaid mewn ffordd sensitif a thosturiol.\nMaen nhw hefyd wedi helpu ein staff i ddatblygu’r sgiliau emosiynol i ymdopi â'r straen personol o ymdrin â galwadau emosiynol bob dydd."\n(Phillips & Cohen Associates (UK) Ltd.)\nNid yw ein cyrsiau'n troi’r staff yn gwnselwyr cymwys, ac nid ydyn ni’n ceisio recriwtio gwirfoddolwyr. Mae’r hyfforddiant yn rhoi iddyn nhw’r sgiliau i ddarparu cymorth cyntaf emosiynol i gwsmeriaid, defnyddwyr gwasanaethau, eu cydweithwyr a'u hunain.\nRydyn ni’n cynnig amrywiaeth o gyrsiau cyfathrebu a lles yn y gweithle, y gellir teilwra pob un ohonyn nhw i ddiwallu anghenion penodol eich sefydliad chi.\nI gael mwy o wybodaeth am ein cyrsiau, cysylltwch â Nicolle Kane ar 0208 394 8372 neu anfonwch e-bost ati ar n.kane@samaritans.org